hotchpotch/miracl-hf-unified huggingface dataset:
ภาษาหมิ่นเหนือ
ภาษาหมิ่นเหนือ หรือ ภาษาหมิ่นเป่ย์ (Min-Bei; จีนตัวย่อ: 闽北; จีนตัวเต็ม閩北;พินยิน: Mǐnběi) เป็นสำเนียงของภาษาจีนหมิ่นที่พูดในหนานปิงทางภาคตะวันตกเฉียงเหนือของมณฑลฝูเจี้ยน ภาษาจีนในมณฑลฝูเจี้ยนแบ่งเป็นสองสำเนียงคือภาษาหมิ่นเหนือกับภาษาหมิ่นใต้หรือภาษาจีนฮกเกี้ยน แต่ในปัจจุบัน ภาษาจีนหมิ่นถูกแบ่งละเอียดกว่านี้มาก ในการแบ่งอยางแคบ สำเนียงย่อยของภาษาหมิ่นเหนือได้แก่ Shibei, Chong'an, Xingtian, Wufu, Zhenghe, Zhengqian, Jianyang และ Jian'ou สำเนียงที่อยู่ทางตะวันออกของหนานปิงแยกเป็นอีกสำเนียงหนึ่งของภาษาจีนหมิ่น เรียกภาษาหมิ่นเซาเจียง
ภาษาหมิ่นกลาง
ภาษาหมิ่นกลาง หรือภาษาหมิ่นจง (Min Zhong;จีนตัวย่อ: 闽中; จีนตัวเต็ม: 閩中;พินยิน: Mǐnzhōng) เป็นสำเนียงของภาษาจีนหมิ่น ใช้พูดในบริเวณหย่งอัน ซานมิงและซาในภาคกลางของมณฑลฝูเจี้ยน ผู้ที่พูดเป็นภาษาแม่คาดว่ามีประมาณ 3,500,000 คน
ศูนย์ความเป็นเลิศด้านชีววิทยาศาสตร์ (องค์การมหาชน)
ศูนย์ความเป็นเลิศด้านชีววิทยาศาสตร์ () เป็นองค์การมหาชน มีหน้าที่ในการจัดทำและเสนอยุทธศาสตร์การพัฒนาธุรกิจและอุตสาหกรรมด้านชีววิทยาศาสตร์และประสานความร่วมมือด้านชีววิทยาศาสตร์ ตลอดจนให้บริการทางวิชาการ เผยแพร่ความรู้ และพัฒนาบุคลากรด้านชีววิทยาศาสตร์
ศูนย์ความเป็นเลิศด้านชีววิทยาศาสตร์ เดิมเป็นหน่วยงานในสังกัดสำนักงานบริหารและพัฒนาองค์ความรู้ ซึ่งได้มีการจัดตั้งขึ้นในปี พ.ศ. 2552 มีชื่อว่า "ศูนย์ความเป็นเลิศด้านชีววิทยาศาสตร์ของประเทศไทย" ต่อมาในรัฐบาลของนายอภิสิทธิ์ เวชชาชีวะ เห็นว่าชีววิทยาศาสตร์มีความสำคัญและจำเป็นแก่การแพทย์ในส่วนที่เกี่ยวข้องกับสุขภาพของมนุษย์ เนื่องจากสามารถนำองค์ความรู้และนวัตกรรมไปสู่การผลิตผลิตภัณฑ์ด้านชีววิทยาศาสตร์ในเชิงธุรกิจและอุตสาหกรรม จึงได้มีการจัดตั้งเป็นองค์การมหาชน โดยตราพระราชกฤษฎีกาจัดตั้งศูนย์ความเป็นเลิศด้านชีววิทยาศาสตร์ (องค์การมหาชน) พ.ศ. 2554 มีผลบังคับใช้ในวันที่ 28 พฤษภาคม พ.ศ. 2554
ศูนย์ความเป็นเลิศด้านชีววิทยาศาสตร์ (องค์การมหาชน) มีคณะกรรมการคณะหนึ่ง เรียกว่า "คณะกรรมการบริหารศูนย์ความเป็นเลิศด้านชีววิทยาศาสตร์" ประกอบด้วย ประธานกรรมการซึ่งคณะรัฐมนตรีแต่งตั้ง กรรมการโดยตำแหน่งจำนวน 4 คน และกรรมการผู้ทรงคุณวุฒิจำนวนไม่เกิน 5 คน ซึ่งคณะรัฐมนตรีแต่งตั้ง โดยมีผู้อำนวยการศูนย์ความเป็นเลิศด้านชีววิทยาศาสตร์ เป็นกรรมการและเลขานุการ
ปัจจุบันมีคณะกรรมการ ดังนี้
โปรตีนเซลล์เดียว
โปรตีนเซลล์เดียว (; SCP) เป็นโปรตีนที่ผลิตได้จากจุลินทรีย์ โดยจุลินทรีย์จะมีลักษณะการเจริญเป็นเซลล์เดียวหรือเส้นใย ไม่เกิดเป็นเนื้อเยื่อ จุลินทรีย์ที่นิยมนำมาผลิตโปรตีนเซลล์เดียวในปัจจุบันคือ สไปรูไลนา ("Spirulina" sp.) เพราะมีโภชนาการทางอาหารสูง และมีคุณสมบัติทางการแพทย์ เช่น ลดคลอเรสเตอรอล เพิ่มจุลินทรีย์ที่มีประโยชน์ แก้ไขภาวะขาดแคลนอาหารในเด็ก ยับยั้งไวรัสเอดส์ เป็นต้น ประเทศญี่ปุ่นเป็นประเทศแรกที่มีการผลิตสาหร่ายในระดับทางการค้าเมื่อ พ.ศ. 2503 โดยทำการเลี้ยงสาหร่าย "Chlorella" sp. ต่อมาในพ.ศ. 2513 การเพาะเลี้ยงสาหร่ายสไปรูไลนาทางการค้าเริ่มขึ้นที่แถบทะเลสาบเทกโกโก ประเทศเม็กซิโก และแพร่หลายไปทั่วโลก
รอยเท้าปีศาจ
รอยเท้าปีศาจ () เป็นชื่อเรียกปรากฏการณ์ประหลาดที่ตราบจนวันนี้ก็ยังไม่มีคำอธิบายว่าเกิดขึ้นได้อย่างไร
ในวันที่ 8–9 กุมภาพันธ์ ค.ศ. 1855 ที่มณฑลเดวอน ใกล้กับแม่น้ำเอ็ก ทางตอนใต้ของประเทศอังกฤษ มีหิมะตกอย่างหนัก รุ่งเช้าขึ้นมา ชาวเมืองต่างพบกับร่องรอยประหลาดบนพื้นหิมะและน้ำแข็งคล้ายรอยเท้าของสัตว์จำพวกสัตว์กีบ เช่น ลาหรือม้า ขนาดของรอยนั้นยาว 4 นิ้ว กว้าง 2 นิ้วเศษ ร่องรอยนี้ได้กระจายไปทั่วเมือง ราวกับว่าเจ้าของเท้านี้ได้เดินไปทั่วเมืองในเวลากลางคืนที่ผ่านมา ทั้งสนามหญ้าหรือท้องทุ่ง แต่ทว่าที่ประหลาด คือ รอยนี้ดูเหมือนว่าจะเดินด้วยสองเท้าหลังเท่านั้น และปรากฏไปทั่ว แม้กระทั่งในสถานที่ที่ไม่น่าจะเกิดขึ้นได้ เช่น บนกำแพง, ขอบหน้าต่าง หรือหลังคาบ้าน และแม้กระทั่งในท่อระบายน้ำที่มีเส้นผ่าศูนย์กลางเพียง 6 นิ้วเท่านั้น ความห่างระหว่างรอยมีความสม่ำเสมอกัน ซึ่งในบางแห่งการสถานที่เกิดรอยมีความห่างกันมาก จนเจ้าของรอยจะต้องกระโดดเป็นระยะทางไกล และรวมระยะทางที่ร่องรอยนี้ปรากฏเป็นระยะทางนับ 100 ไมล์ ซึ่งคงไม่มีสัตว์ชนิดไหนที่จะทำเช่นนี้ได้ภายในคืนเดียว
รอยนี้ไปสิ้นสุดลงที่เมืองลิมสโตน ซึ่งเป็นเมืองที่อยู่ใกล้เคียงกัน คล้ายกับว่าได้หายตัวไปเฉย ๆ ซึ่งไม่มีผู้ใดทราบว่าเกิดจากการกระทำของสัตว์ชนิดใดหรือผู้ใด จึงเรียกกันว่า "รอยเท้าปีศาจ"
ได้มีผู้ตั้งทฤษฎีไว้เกี่ยวกับรอยเท้าปีศาจนี้มากมาย ทั้ง เชื่อว่า เกิดจากการกระทำของจิงโจ้หรือปรากฏการณ์ธรรมชาติที่กระแสน้ำอุ่นที่ได้ลอยกระทบกับอุณหภูมิที่ลอยต่ำลงมา ซึ่งทำให้เกิดไอน้ำขึ้น เมื่อไอน้ำได้ลอยไปกระทบพื้นที่ที่ปกคลุมด้วยหิมะ ก็อาจทำให้น้ำเกิดการพองตัวขึ้นจนเกิดรอยดังกล่าว แต่ก็เป็นได้เพียงข้อสันนิษฐานของปริศนาที่เกิดมานานกว่า 150 ปีแล้ว
และในวันที่ 13 มีนาคม ค.ศ. 2009 ปรากฏการณ์รอยเท้าปีศาจนี้ก็ได้กลับมาเกิดขึ้นอีกครั้ง ณ มณฑลเดวอน เช่นเคยเหมือนในอดีต
ดิออฟฟิซ (ภาพยนตร์ชุดทางโทรทัศน์อเมริกัน)
ดิออฟฟิซ () เป็นภาพยนตร์ซีรีส์ฉายทางโทรทัศน์แนวซิตคอม/ขบขัน ที่สร้างและเขียนบทครั้งแรกโดยริกกี เกอร์เวสและสตีเฟน เมอร์แชนท์ ฉายทางบีบีซีในประเทศอังกฤษในปี ค.ศ. 2001 จำนวน 2 ฤดูกาล และถูกนำมาสร้างใหม่ในประเทศต่างๆ ทั้งสหรัฐอเมริกา (The Office ปี 2005 - ปัจจุบัน), ฝรั่งเศส (Le Bureau ปี 2006 - ปัจจุบัน), เยอรมนี (Stromberg ปี 2004 - ปัจจุบัน), แคนาดา (La Job ปี 2006) และในอีกหลายประเทศ เช่น ชิลี (La Ofis), อิสราเอล (HaMisrad), จีน
ซีรีส์ต้นฉบับกล่าวถึงสำนักงานสาขาของบริษัทขายกระดาษชื่อ เวิร์นแฮม ฮ็อกก์ (Wernham Hogg) มีผู้จัดการสาขาชื่อ เดวิด เบรนท์ (รับบทโดย ริกกี เกอร์เวส) มีผู้ช่วยชื่อ แกเรต คีนแนน (รับบทโดย แมกเคนซี ครูก) ภาพยนตร์ถ่ายทำโดยใช้มุมกล้องเลียนแบบการถ่ายทำภาพยนตร์สารคดีในแบบเรียลลิตีโชว์ ถ่ายทอดความเป็นไปในสำนักงานขายที่มีเรื่องวุ่นวายทั้งวัน
ซีรีส์ฉบับอเมริกัน ถูกนำมาสร้างโดยเกร็ก แดเนียลส์ ออกอากาศทางเอ็นบีซี ตั้งแต่ปี 2005 จนถึงปัจจุบันเป็นฤดูกาลที่แปด กล่าวถึงสำนักงานสาขาเมืองสแครนตัน รัฐเพนซิลเวเนียของบริษัท ดันเดอร์ มิฟฟลิน (Dunder Mifflin) ซึ่งมีสำนักงานใหญ่อยู่ที่นิวยอร์ก มีผู้จัดการสาขาชื่อ ไมเคิล สก็อตต์ (รับบทโดย สตีฟ แคเรล) มีผู้ช่วยชื่อ ดไวท์ ชรูท (รับบทโดย เรนน์ วิลสัน) และจิม ฮาลเพอร์ท (รับบทโดย จอห์น คราซินสกี) เมื่อสิ้นสุดฤดูกาลที่เจ็ด บริษัทนี้ถูกบริษัทยักษ์ใหญ่ซื้อกิจการไป และเปลี่ยนตัวผู้จัดการเป็น ดีแองเจโล วิกเกอร์ส (รับบทโดย วิล เฟอร์เรล)
ซีรีส์ ดิออฟฟิซ ฉายในไทยทางช่องยูนิเวอร์แซลเอเชีย มีชื่อภาษาไทยว่า "ออฟฟิซป่วนชวนหัว"
ยูอิชิ นะกะมะรุ
ยูอิจิ นากามารุ (; 4 กันยายน 2526 — ) เป็นนักร้องชาวญี่ปุ่นสังกัดวงคัตตุน (KAT-TUN)
เดอะสเตรตส์ไทมส์
เดอะสเตรตส์ไทมส์ () เป็นหนังสือพิมพ์รายวันภาษาอังกฤษของประเทศสิงคโปร์ เป็นหนังสือพิมพ์รายวันที่มียอดจำหน่ายสูงสุดในสิงคโปร์ วันละ 400,000 ฉบับ ฉบับวันอาทิตย์ใช้ชื่อว่า เดอะซันเดย์ไทมส์ ปัจจุบันเดอะสเตรตส์ไทมส์เป็นส่วนหนึ่งของบริษัท สิงคโปร์เพรสโฮลดิงส์
เดอะสเตรตส์ไทมส์ก่อตั้งขึ้นในปี ค.ศ. 1845 โดยนักธุรกิจชาวอาร์มีเนียชื่อ แคทชิก โมเสส ขณะนั้นทั้งสิงคโปร์และมาเลเซียยังเป็นส่วนหนึ่งของจักรวรรดิอังกฤษ ต่อมาเมื่อสิงคโปร์และมาเลเซียประกาศอิสรภาพในปี ค.ศ. 1963 และสิงคโปร์แยกตัวออกจากมาเลเซียในปี ค.ศ. 1965 หนังสือพิมพ์ฉบับนี้ได้เน้นตีพิมพ์เฉพาะในสิงคโปร์ และก่อตั้งหนังสือพิมพ์ฉบับใหม่ คือ นิวสเตรตส์ไทมส์ ตีพิมพ์เฉพาะในมาเลเซีย
หญ้าสนกระจับ
หญ้าสนกระจับ (ภาษาอังกฤษ:burgrass, hedgehog grass) เป็นพืชวงศ์หญ้าและพืชฤดูเดียว ออกรากตามข้อ แตกเป็นกอ สูง 50 ซม. ใบยาว มีขนที่ขอบของปลอกหุ้มยาว 5-30 ซม. ช่อดอกแบบ dense spike เป็นทรงกระบอก ยาว 3-10 ซม. ติดผลประมาณ 2-3 เม็ด เปลือกหุ้มเมล็ดสามารถติดไปกับเสื้อผ้าหรือบาดผิวหนังได้ ออกดอกตลอดทั้งปี ชอบดินทราย พบในที่ทิ้งขยะ บางครั้งพบในบริเวณเกษตรกรรม แพร่กระจายทั่วประเทศไทย เป็นพืชท้องถิ่นในทวีปอเมริกา
นิวแมติก
นิวแมติก () เป็นสาขาวิชาเทคโนโลยีที่เกี่ยวข้องกับการศึกษาและประยุกต์การใช้อากาศอัดให้เครื่องกลขับเคลื่อน
คำว่า นิวเมติก มีรากศัพท์มาจากภาษากรีกโบราณ คำว่า “"Pneuma"” หมายถึง ก๊าชที่มองไม่เห็น ในปัจจุบันเป็นที่ทราบกันว่า ระบบนิวแมติกจะหมายถึง ระบบที่ใช้อากาศอัดและส่งไปตามท่อทาง อากาศอัดดังกล่าวคือตัวกลางในการส่งถ่ายกำลังของไหลให้เป็นพลังงานกล จากนั้นจึงใช้พลังงานกลดังกล่าวไปใช้งาน เช่น การทำให้กระบอกสูบลมหรือมอเตอร์ลมทำงาน และตัวอย่างของการนำพลังงานดังกล่าวไปประยุกต์ใช้ ได้แก่ งานบรรจุหีบห่อสินค้า งานขนถ่ายวัสดุ เครื่องมือกลที่ใช้พลังงานลมในการขับเคลื่อน การจับยึดเพื่อเจาะชิ้นงาน และการประทับตราลงบนตัวชิ้นงาน เป็นต้น
การนำอากาศอัดมาประยุกต์ใช้งานนั้นมีวัตถุประสงค์หลักเพื่อก่อให้เกิดการทำงานอย่างอัตโนมัติ ("Automation") และก่อให้เกิดการประหยัดแรงงานมนุษย์ ทั้งนี้เนื่องจากระบบนิวแมติกมีจุดเด่นหลายประการเมื่อเปรียบเทียบกับอุปกรณ์ในระบบไฮดรอลิก ("Hydraulic") และอุปกรณ์ที่ทำงานด้วยระบบกลไกหรือระบบไฟฟ้า ซึ่งข้อดีของระบบนิวเมติก ได้แก่ตัวอย่างการนำเอาระบบนิวแมติกไปใช้ประโยชน์ในโรงงานอุตสาหกรรม ได้แก่ กลไกในการจับยึดของเครื่องประกอบชิ้นส่วนในโรงงานอุตสาหกรรม ซึ่งสามารถที่จะนำพลังงานจากอากาศอัดหรือระบบนิวเมติกมาประยุกต์ใช้งานได้อย่างสะดวก โดยการติดตั้งกระบอกลมนิวแมติกเพื่อทำหน้าที่จับยึดชิ้นส่วนที่ต้องการ เป็นต้น
โสภณ เพชรสว่าง
โสภณ เพชรสว่าง อดีตรองประธานสภาผู้แทนราษฎร คนที่ 1 อดีตเลขาธิการพรรคมวลชน ปัจจุบันสังกัดพรรคเพื่อชาติ
โสภณ เพชรสว่าง เกิดเมื่อวันที่ 31 ธันวาคม พ.ศ. 2483 เป็นชาวจังหวัดบุรีรัมย์ สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง เมื่อปี พ.ศ. 2519
โสภณ เพชรสว่าง เคยทำงานเป็นทนายความ ต่อมาได้รับเลือกตั้งเป็นสมาชิกสภาผู้แทนราษฎร จังหวัดบุรีรัมย์ ในการเลือกตั้ง พ.ศ. 2526 (สังกัดพรรคประชาธิปัตย์) พ.ศ. 2531 (สังกัดพรรคมวลชน) พ.ศ. 2535/2 พ.ศ. 2538 พ.ศ. 2539 (สังกัดพรรคชาติพัฒนา) พ.ศ. 2544 พ.ศ. 2548 (สังกัดพรรคไทยรักไทย) และเคยดำรงตำแหน่งเลขานุการรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ในปี พ.ศ. 2526 และเป็นรองประธานสภาผู้แทนราษฎร คนที่ 1
ในการเลือกตั้ง พ.ศ. 2550 ลงสมัครในสังกัดพรรคเพื่อแผ่นดิน แต่ไม่ได้รับเลือกตั้ง ต่อมาในการเลือกตั้ง พ.ศ. 2554 ได้เข้าร่วมกิจกรรมทางการเมืองกับพรรคเพื่อไทย ลงสมัคร ส.ส.ระบบบัญชีรายชื่อ ลำดับที่ 80 แต่ไม่ได้รับเลือกตั้ง ต่อมาได้รับตำแหน่งที่ปรึกษารัฐมนตรีประจำสำนักนายกรัฐมนตรี (วรวัจน์ เอื้ออภิญญกุล)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 83
ใน พ.ศ. 2561 นายโสภณได้ย้ายจากพรรคเพื่อไทยมาสังกัด พรรคพลังพลเมืองไทย จากนั้นจึงได้ย้ายมาสมัครเป็นสมาชิก พรรคเพื่อชาติ
วรรณคดีเอเชียตะวันออกเฉียงใต้
วรรณคดีเอเชียตะวันออกเฉียงใต้ เป็นวรรณกรรมที่มีความสำคัญของเอเชียตะวันออกเฉียงใต้ มักเป็นเรื่องราวที่เกิดจากวรรณคดีภาษาสันสกฤต อันได้แก่ รามายณะ, มหาภารตะ และคัมภีร์ปุราณะ ควบคู่กันกับนิทานพื้นเมืองของแต่ละชาติ โดยมากมักเป็นเรื่องราวที่เกี่ยวกับวิถีชีวิต ความเชื่อ และคติต่างๆของผู้คนในแต่ละภูมิภาค รวมถึง อาจมีการสอดแทรกความเชื่อทางศาสนา และประเพณีวัฒนธรรม
แต่เดิม เรื่องแต่งต่างๆ มักมาจากการดำรงชีวิต หรือการเอาชีวิตรอดของผู้คน เรื่องแต่งต่างๆเดิมยังไม่มีแบบแผนที่แน่นอน เมื่อสังคมเริ่มมีความเจริญก้าวหน้า กิจกรรมการเสพวรรณกรรมจึงเริ่มต้นขึ้น ทั้งในรูปแบบของนิทาน, นิทานพื้นบ้าน หรือเพลงพื้นบ้านต่างๆ
ต่อมา ประเทศในเอเชียตะวันออกเฉียงใต้ได้เริ่มรับอิทธิพลมาจากวัฒนธรรมอินเดียและจีน เนื่องด้วยอยู่ในภูมิภาคที่อยู่ระหว่างสองอารยธรรมดังกล่าว จึงได้นำวรรณคดีหลายเรื่องราวมาดัดแปลง ทั้งจากเรื่องที่เขียนในภาษาบาลี, ภาษาสันสกฤต และภาษาจีน โดยอาจนำเรื่องที่เป็นที่รู้จักของจีนและอินเดียมาแปล หรือปรับใหม่ โดยพระมหากษัตริย์, ขุนนาง หรือพระสงฆ์ ในสมัยนั้น
ปัจจุบันได้มีการเปิดหลักสูตรการเรียนการสอนวิชาว่าด้วยเรื่องวรรณคดีเอเชียตะวันออกเฉียงใต้ในระดับอุดมศึกษาหลายแห่ง ตลอดจนมีการจัดหมวดหมู่ในห้องสมุดต่างๆ โดยใช้การจัดอยู่ในหมวด 895.9 ตามระบบทศนิยมของดิวอี้
ในศตวรรษที่ 19 อิทธิพลจากตะวันตกเริ่มแผ่ขยายมายังภูมิภาคต่างๆ แทนที่วัฒนธรรมที่มีอยู่เดิมจากระบอบจักรวรรดินิยม ส่งผลให้เริ่มมีการรณรงค์วรรณคดีที่มีค่านี้ มิให้สูญสลายไปตามกาลเวลาในหลายประเทศ เพื่อเป็นการอนุรักษ์ให้แก่คนรุ่นหลังต่อไป ดังเช่น:
วรรณกรรมเวียดนาม ได้รับอิทธิพลทั้งทางวัฒนธรรมและภาษาจีน เคยมีการใช้อักษรจื๋อโนมในช่วงคริสต์ศตวรรษที่ 14 และต่อมา ในช่วงคริสต์ศตวรรษที่ 19 ได้มีการใช้อักษรโรมันแทนที่อักษรจีนในภาษาเวียดนาม
วรรณคดีไทย, พม่า และกัมพูชา ต่างได้รับอิทธิพลมาจากพุทธศาสนานิกายเถรวาท รวมถึงอิทธิพลจากประเทศอินเดีย ในช่วงคริสต์ศตวรรษที่ 13 ได้มีการประดิษฐ์ตัวอักษรและนำมาใช้ในงานวรรณกรรม โดยจากช่วงอดีตถึงปัจจุบัน องค์พระมหากษัตริย์, ราชวงศ์ และเจ้านายของไทย ต่างได้สร้างสรรค์ผลงานด้านวรรณศิลป์ไว้เป็นจำนวนมาก ในขณะเดียวกัน ประชาชนส่วนมากก็มีโอกาสรับรู้ถึงงานวรรณกรรมอย่างแพร่หลาย รวมถึงช่วงต้นคริสต์ศตวรรษที่ 19 ก็ได้เริ่มมีผลงานที่สำคัญจากประเทศจีน ที่เป็นที่รู้จักกันมากขึ้น และเริ่มมีการจัดแปลในรูปแบบบทร้อยแก้วในเวลาต่อมา
แดร์รอน กิบสัน
แดร์รอน ทอมัส แดเนียล กิบสัน () เกิดเมื่อวันที่ 25 ตุลาคม ค.ศ. 1987 เป็นนักฟุตบอลชาวไอริช ตำแหน่งกองกลาง ปัจจุบันเล่นให้กับวีแกน แอทเลติก และทีมชาติสาธารณรัฐไอร์แลนด์
รายนามรองประธานสภาผู้แทนราษฎรไทย
รายนามรองประธานสภาผู้แทนราษฎรของไทย
เอ็กซ์เกม (รายการโทรทัศน์)
เอ็กซ์เกม เป็นรายการเกมโชว์ประเภทควิซโชว์ โดยได้เริ่มออกอากาศครั้งแรกเมื่อ วันอังคารที่ 1 กุมภาพันธ์ พ.ศ. 2554 ทางสถานีวิทยุโทรทัศน์ไทยทีวีสีช่อง 3 โดยมีผู้ดำเนินรายการคือ ไตรภพ ลิมปพัทธ์ ผลิตรายการโดยบริษัท บอร์น แอนด์ แอสโซซิเอทด์ จำกัด
ผู้เล่นจะมีอยู่ 1 คู่ คู่ละ 2 คน โดยมีคำถามถึง 15 ข้อ โดยแบ่งออกเป็น 3 ข้อ ต่อ 1 ชุด โดยตอบคำถาม 3 ข้อให้หมด แล้วพีธีกรจึงจะเฉลยไปทีละข้อ โดยมีรางวัลสูงสุดถึง 1,000,000 บาท และ รถจักรยานยนต์ ยามาฮ่า ฟิโอเร่ 1 คัน โดยเกมการแข่งขัน แบ่งคำถามออกเป็น 3 ชุด ชุดละ 5 ข้อ แต่ละข้อมี 2 ตัวเลือก ในการเล่นชุดคำถามแต่ละชุด แบ่งเงินรางวัล ออกเป็นดังนี้
เป็นคำถามที่เกี่ยวกับการทายราคา ของสัตว์ หรือสิ่งของ หรือการทายว่าข้อมูลใดถูกต้องเกี่ยวกับคน สัตว์ สิ่งของ สถานที่ สิ่งของหรือสัตว์ที่นำมาทายราคา จะต้องเป็นของที่หายาก แปลก ใหม่ล่าสุด แพง น่าสนใจ หรือเป็นที่สุด ไม่ว่าจะเป็นที่สุดในประเทศไทยหรือที่สุดในโลก เพื่อสร้างความตื่นเต้นให้แก่ผู้ชม โดยมีจุดมุ่งหมายให้ทุกคนได้รู้ว่าของอย่างนี้ก็มีในโลก
รังสีโทรศัพท์เคลื่อนที่กับสุขภาพ
ผลกระทบของรังสีโทรศัพท์เคลื่อนที่ที่มีต่อสุขภาพมนุษย์นั้นยังเป็นหัวข้อที่ได้รับความสนใจและการศึกษาอยู่ในปัจจุบัน อันเป็นผลมาจากการใช้โทรศัพท์เคลื่อนที่ที่เพิ่มขึ้นอย่างมหาศาลทั่วโลก (เมื่อเดือนมิถุนายน พ.ศ. 2552 มีตัวเลขผู้ใช้โทรศัพท์เคลื่อนที่ถึง 4.3 พันล้านคน) โทรศัพท์เคลื่อนที่ใช้คลื่นแม่เหล็กไฟฟ้าในช่วงคลื่นไมโครเวฟ ซึ่งบางคนเชื่อว่าเป็นอันตรายต่อสุขภาพมนุษย์ ส่วนระบบดิจิตอลไร้สายอื่น ๆ อย่างเช่น เครือข่ายการสื่อสารข้อมูล สร้างรังสีแบบที่คล้ายกัน
องค์การอนามัยโลกออกรายงานเมื่อวันที่ 31 พฤษภาคม พ.ศ. 2554 ซึ่งจัดรังสีโทรศัพท์เคลื่อนที่ว่า "อาจก่อให้เกิดมะเร็งในมนุษย์" รายงานดังกล่าวออกมาหลังจากทีมนักวิทยาศาสตร์ได้ทบทวนการศึกษาวิจัยเกี่ยวกับความปลอดภัยของโทรศัพท์เคลื่อนที่ การศึกษาวิจัยหนึ่งเกี่ยวกับการใช้โทรศัพท์เคลื่อนที่ในอดีตที่ถูกอ้างอิงในรายงานนั้นได้แสดงให้เห็นว่า กลุ่มผู้ใช้โทรศัพท์เคลื่อนที่บ่อยครั้งที่สุดจะมีความเสี่ยงเป็นเนื้องอกในสมองเพิ่มขึ้นถึง 40% (เฉลี่ยที่ได้รับรายงานอยู่ที่ 30 นาทีต่อวัน ติดต่อกันนานกว่า 10 ปี)
การสรุปดังกล่าวตรงกันข้ามกับท่าทีก่อนหน้าที่ไม่คาดว่าโทรศัพท์เคลื่อนที่จะทำให้เกิดมะเร็งหรือสถานีฐาน และการทบทวนดังกล่าวไม่พบหลักฐานชัดเจนในผลกระทบต่อสุขภาพด้านอื่น ๆ และหลักฐานยืนยันเกี่ยวกับเนื้องอกในสมองและเนื้องอกประสาทหูในสมองนั้นได้รับการประเมินว่าอยู่ในระดับ "จำกัด" เช่นเดียวกับหลักฐานเกี่ยวกับมะเร็งประเภทอื่น ซึ่งได้รับการพิจารณาว่า "ไม่เพียงพอ"
อุทยานแห่งชาติแม่วะ
อุทยานแห่งชาติแม่วะ ตั้งในเขตอำเภอเถิน จังหวัดลำปาง
ที่ตั้ง
สภาพภูมิประเทศโดยทั่วไป เป็นภูเขาสูงสลับซับซ้อน ทางทิศเหนือและทิศตะวันออกของพื้นที่เป็นภูเขาสูงชัน ทางตอนกลางถึงตอนใต้ของพื้นที่เป็นเทือกเขาสูง โดยบริเวณยอดเขาจะเป็นพื้นที่ราบกว้างใหญ่ ซึ่งมีต้นสนเขาขนาดใหญ่ขึ้นกระจายอยู่ทั่วไป ทำให้มีทิวทัศน์ที่สวยงาม ส่วนทางทิศตะวันตกของพื้นที่เป็นภูเขาหินปูน ความสูงประมาณ 300-400 เมตรจากระดับน้ำทะเล ประกอบด้วยดอยผาจี่ ดอนผาขัดห้าง ดอยปูโมะ และดอยแปรหลวง โดยมีดอยผาจี่ เป็นดอยที่สูงที่สุด สูงประมาณ 1,027 เมตรจากระดับน้ำทะเล เป็นต้นกำเนิดของลำห้วยที่สำคัญได้แก่ ห้วยแม่วะ ห้วยแม่แสลม ห้วยแม่สลิด ซึ่งห้วยเหล่านี้จะไหลลงแม่น้ำปิง แม่น้ำวัง และแม่น้ำยม
ลักษณะภูมิอากาศเป็นแบบมรสุมเมืองร้อน โดยได้รับอิทธิพลจากมรสุมตะวันตกเฉียงใต้ ในช่วงฤดูฝน และลมมรสุม ตะวันออกเฉียงเหนือในช่วงฤดูหนาว
สภาพป่าในพื้นที่อุทยานแห่งชาติแม่วะ ประกอบด้วย ป่าเบญจพรรณ ป่าดงดิบ ป่าเต็งรัง ป่าสนเขา พันธุ์ไม้ที่สำคัญได้แก่ มะค่าโมง แดง ประดู่ ตะแบก ชิงชัน มะกอกป่า ยมหิน รกฟ้า กระโดน ตะเคียนทอง กระบาก เต็ง รัง เหียง สนสองใบ สนสามใบ เป็นต้น
สัตว์ป่าในพื้นที่อุทยานแห่งชาติแม่วะ นั้นเนื่องจากสภาพป่าอยู่ในเขตภูเขาสลับซับซ้อน อีกทั้งสภาพป่าที่อุดมสมบูรณ์ มีแหล่งอาหารและแหล่งน้ำกระจัดกระจายอยู่ทั่วพื้นที่ จึงมีสัตว์ป่าอาศัยอยู่มาก เช่น เสือโคร่ง กระทิง หมีควาย กวางป่า เก้ง หมูป่า กระต่ายป่า จำพวกนกได้แก่ เหยี่ยว นกกระปูด นกเค้า หรือ นกเค้าแมว กบและปลาชนิดต่างๆ
สุเทพ อัตถากร
สุเทพ อัตถากร (17 ตุลาคม พ.ศ. 2480 - ) อดีตรัฐมนตรีว่าการทบวงมหาวิทยาลัย ในรัฐบาลของนายชวน หลีกภัย และอดีตสมาชิกสภาผู้แทนราษฎร กรุงเทพมหานคร
สุเทพ อัตถากร เกิดเมื่อวันที่ 17 ตุลาคม พ.ศ. 2480 ที่เขตป้อมปราบศัตรูพ่าย กรุงเทพมหานคร เป็นบุตรของนายทองม้วน อัตถากร กับนางทองมาก อัตถากร สำเร็จการศึกษาระดับปริญญาตรีทางด้านนิติศาสตร์ จากมหาวิทยาลัยธรรมศาสตร์ ในปี พ.ศ. 2505 และปริญญาโท รัฐประศาสนศาสตร์ระหว่างประเทศ จากมหาวิทยาลัยพิตส์เบิร์ก ในปี พ.ศ. 2511
นายสุเทพ อัตถากร เคยเป็นสมาชิกสภาผู้แทนราษฎร กรุงเทพมหานคร สังกัดพรรคพลังธรรม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคความหวังใหม่
สุเทพ อัตถากร เคยได้รับโปรดเกล้าฯ แต่งตั้งเป็นรัฐมนตรีว่าการทบวงมหาวิทยาลัย ในรัฐบาลนายชวน หลีกภัย (ชวน 1) เมื่อปี พ.ศ. 2535
สุเทพ อัตถากร เคยเข้าร่วมการชุมนุมทางการเมืองกับกลุ่มพันธมิตรประชาชนเพื่อประชาธิปไตย (พธม.) ซึ่งเคยขึ้นเวทีปราศรัยของกลุ่มดังกล่าว
สาบเสือที่ลำน้ำกษัตริย์
สาบเสือที่ลำน้ำกษัตริย์ () เป็นภาพยนตร์ของค่าย สหมงคลฟิล์มอินเตอร์เนชั่นแนล เป็นผลงานกำกับของ บัณฑิต ฤทธิ์ถกล เป็นเรื่องราวของ วิญญาณเสือร้ายที่มีแรงอาฆาตพยาบาทข้ามพบชาติ รวมไปถึงการตามหาคนรักที่กลับชาติมาเกิดไปพร้อมๆกันปีเตอร์ เบย์น (รับบทโดย โจ สก็อต เช็พเพิร์ด) อดีตนายทหารอังกฤษจากเมืองมัณฑะเล ถูกเจ้าสัวหยาง พ่อค้าของป่าชาวจีนเมืองบางกอก จับได้ว่าเอาปืนชำรุดมาหลอกขาย จึงถูกบังคับให้ร่วมคณะ ไปกับพรานป่าของเจ้าสัวหยาง เพื่อล่าเสือด้วยปืนชำรุดเหล่านั้นให้ได้หรือไม่ก็ถูกเสือฆ่าตาย ขณะเดียวกัน วัน (ภาณุ สุวรรณโณ) ภิกษุหนุ่มอดีตพรานป่าก็ลาสิกขา เพราะถูกวิญญาณอาถรรพ์ของเสือร้ายตัวหนึ่ง คุกคามทุกๆ ครั้งที่เขาพยายามจะนั่งกรรมฐาน จนต้องลาสิกขาออกมาเพื่อตามล่าเสือ
วันและปีเตอร์ต่างเดินทาง สู่หมู่บ้านกลางดงลึกใกล้แดนพม่า และพบกับ จูเลีย (สุนิสสา บราวน์) พรานสาวลูกครึ่ง สายเลือดอเมริกัน-กะเหรี่ยง โดยไม่รู้ว่า ชะตากรรมกำลังพาเขาทั้งสาม ไปพบกับนางเสือร้ายตัวหนึ่ง ซึ่งพร้อมจะเอาชีวิตได้ทุกเมื่อ
วันเข้าร่วมกับปีเตอร์ จูเลียและพรานของเจ้าสัวหยาง ออกตามล่าช้างงายาวตัวหนึ่ง ซึ่งเชื่อกันว่ามี "เสือสมิง" ให้ความคุ้มครอง ทั้งหมดพลัดเข้าสู่อาณาจักรของช้างงายาว และนางเสือร้ายที่มีดวงวิญญาณของ เนียน (ปรางทอง ชั่งธรรม) หญิงสาวผู้ถูกฆ่าตายอย่างทารุณ ระหว่างสงครามลำน้ำกษัตริย์ เมื่อเกือบร้อยปีก่อนสิงอยู่ และได้เข้าถึงใจกลางป่าลำน้ำกษัตริย์ ซึ่งเต็มไปด้วยอาถรรพ์ลี้ลับ ก่อนที่ช้างจะถูกพวกพรานยิงบาดเจ็บ
ความอาฆาตของวิญญาณเนียน ซึ่งสิงอยู่ในร่างของเสือร้าย รุนแรงถึงขนาดแปลงร่างเป็นมนุษย์ ตามไปเล่นงานผู้คนในหมู่บ้านกลางป่า อันเป็นที่ตั้งสถานียิงสัตว์ของเจ้าสัวหยาง และเมื่อจวนตัว เนียน ก็อาศัยพลังจิตอันแก่กล้า เข้าครอบงำวันและพาวันจากไป
ปีเตอร์ และจูเลีย ตามไปช่วยวัน เมื่อวันคืนสติ เขาพยายามจะปลดปล่อยเนียน จากแรงอาฆาตของอดีต ขณะที่พวกพรานของเจ้าสัวหยาง มุ่งจะกำจัดเนียน และฆ่าช้างงางาม
ความโลภ ความอาฆาต และกรรมเก่าจากอดีตชาติ เข้ามาพัวพันระหว่างคนเหล่านั้น จนป่าลำน้ำกษัตริย์คาวคลุ้งไปด้วยเลือด และความตายอีกครั้ง...
เสือในภาพยนตร์เรื่องนี้ ได้รับการสนับสนุนและฝึกการแสดงโดย สวนเสือศรีราชา ภายใต้พระราชบัญญัติสงวนและคุ้มครองสัตว์ป่า ปี พ.ศ. 2535
เซียร์เกย์ จูคอฟ
เซียร์เกย์ วลาดิมิโรวิช จูคอฟ () เกิดค.ศ. 1952 เป็นนักกีฬาชาวรัสเซีย สำเร็จการศึกษาจากสถาบันการบินมอสโก เป็นเวลาหลายปีที่เขาทำงานในส่วนต่างๆของหน่วยงานเคจีบี — เอฟเอสบี โดยการอุทิศตนเพื่อรักษาความปลอดภัยให้กับประชาชน ซูคอฟได้รับเหรียญเชิดชูเกียรติแห่งชาติกำเนิด ชั้นที่ 2 สำหรับความกล้าหาญ และได้รับเหรียญเวเลอร์ รวมทั้งรางวัลทางด้านสังคมอื่นๆ
เซียร์เกย์ วลาดิมิโรวิช จูคอฟ เป็นประธานของสภามวยไทยในรัสเซีย และเป็นโค้ชกิตติมศักดิ์ของรัสเซีย สาขามวยไทย ค.ศ. 2004 จากการที่เขานำทีมรัสเซียเอาชนะการแข่งขันชิงแชมป์ยุโรป ในค.ศ. 1998, 2002 และชิงแชมป์โลกในค.ศ. 2003 ได้เป็นครั้งแรก และเป็นตัวแทนของสหพันธ์มวยไทยนานาชาติ
รวมถึงเป็นประธานกิตติมศักดิ์ของมวยไทยอาชีพในการแข่งขันแบบลีกของรัสเซีย ได้รับคุณวุฒิระดับปริญญาโท ในสายคาราเต้, การต่อสู้ด้วยมือเปล่าแบบทหาร และการให้บริการทั่วไป โดย จูคอฟ มีใบรับรองสิทธิบัตรเป็นจำนวน 6 ใบ
แฟลชพอยต์
แฟลชพอยต์ () เป็นภาพยนตร์ซีรีส์เกี่ยวกับการทำงานของเจ้าหน้าที่ตำรวจพิเศษประเทศแคนาดา ออกอากาศทางเครือข่ายสถานีโทรทัศน์ซีทีวีในแคนาดา และซีบีเอสในสหรัฐอเมริกามาตั้งแต่ปี ค.ศ. 2008 จนถึงปี ค.ศ. 2011 เป็นฤดูกาลที่ 4
เนื้อเรื่องกล่าวถึงการทำงานของหน่วยปฏิบัติการพิเศษ ชื่อ หน่วยตอบโต้เชิงกลยุทธ์ (Strategic Response Unit - SRU) เป็นหน่วยงานสมมุติที่ดัดแปลงมาจากหน่วยพิเศษในสังกัดกรมตำรวจโทรอนโท ซึ่งได้รับการฝึกฝนเป็นพิเศษให้รับมือกับเหตุฉุกเฉินต่างๆ ทั้งการช่วยเหลือตัวประกัน, การกู้วัตถุระเบิด, และอาชญากรรมร้ายแรงที่เกี่ยวข้องกับอาวุธ โดยเจ้าหน้าที่หน่วยนี้จะได้รับการติดอาวุธปืน ระเบิด และอุปกรณ์สื่อสารทันสมัย แต่จะเน้นการเจรจากับคนร้าย โดยอาศัยข้อมูลจากหน่วยสนับสนุน เพื่อวิเคราะห์สภาพอารมณ์และเหตุผลที่ทำให้คนร้ายตัดสินใจก่อเหตุ มากกว่าจะใช้ความเฉียบขาดรุนแรงสังหารคนร้าย
ซีรีส์นี้ใช้ชื่อภาษาไทยว่า ทีมระห่ำพิฆาตทรชน หรือ หน่วยสวาทสาดโคตรกระสุน , ลุย บ้า เดือด หรือ หน่วยสวาดสาดกระสุน
ออกอากาศทางฟรีทีวีของไทยทางช่อง 5 ในวันที่ 25 กุมภาพันธ์ พ.ศ. 2559 โดยใช้ชื่อว่า หน่วยสวาดสาดกระสุน
รายชื่อตอนในกินทามะ (อะนิเมะ ภาค 5)
ภาพยนตร์แอนิเมชั่นทางโทรทัศน์ชุด กินทามะ () สร้างขึ้นจากผลงานมังงะชุด "กินทามะ" ของฮิเดอากิ โซราจิ เนื้อหาในแอนิเมชั่นชุดนี้ยังคงกล่าวถึงชีวิตประจำวันอันยุ่งเหยิงของซากาตะ กินโทกิ ซามูไรเจ้าของร้านรับจ้างสารพัดกินจัง ชิมูระ ชินปาจิ ผู้ช่วยของกินโทกิ และคางุระ เด็กสาวจากต่างดาวที่มาอาศัยอยู่ที่ร้านรับจ้างสารพัด ทั้งสามคนต้องช่วยกันทำงานเพื่อหาเงินเป็นค่าเช่าบ้านและเอาตัวรอดท่ามกลางยุคสมัยแห่งความตกต่ำของซามูไร
แอนิเมชั่นชุดดังกล่าวนี้ถือเป็นภาพยนตร์แอนิเมชั่นทางโทรทัศน์ปีที่ 5 ของเรื่องกินทามะ ซึ่งออกอากาศตอนสุดท้าย (ตอนที่ 201) ในเดือนเมษายน พ.ศ. 2553 ผลิตโดยบริษัทซันไรส์ กำกับรายการโดย โยอิจิ ฟูจิตะ ออกอากาศทุกวันจันทร์ทางสถานีโทรทัศน์ทีวีโตเกียว ประเทศญี่ปุ่น โดยเริ่มตั้งแต่วันที่ 4 เมษายน พ.ศ. 2554 ถึงวันที่ 26 มีนาคม พ.ศ. 2555 นอกจากนี้ยังมีการแพร่ภาพทางระบบอินเทอร์เน็ตแบบลิขสิทธิ์ถูกต้องผ่านทางเว็บไซต์ Crunchyroll
สำหรับในประเทศไทย บริษัทโรส มีเดีย แอนด์ เอ็นเตอร์เทนเมนท์ ได้ซื้อลิขสิทธิ์ภาพยนตร์การ์ตูน กินทามะ และวางจำหน่ายในรูปแบบดีวีดี 13 แผ่น ส่วนการออกอากาศทางโทรทัศน์นั้นมีออกอากาศครั้งแรกทางช่องทรูสปาร์ก ในชื่อเรื่องว่า กินทามะ อะโพสโทรฟี่ นอกจากนี้ยังเคยมีการออกอากาศทางช่องจีเอ็มเอ็มวัน ช่องจีเอ็มเอ็มแชนเนล และช่องแก๊งการ์ตูนแชนเนล
สำหรับเพลงเปิดรายการและเพลงปิดรายการประกอบด้วยรายชื่อเพลงดังต่อไปนี้
เดชบดินทร์ ฉายทองดี
เดชบดินทร์ ฉายทองดี หรือ บอส เกิดเมื่อวันที่ 25 มิถุนายน พ.ศ. 2529 เป็นนักแสดงชาวไทย จบการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ ประสานมิตร โด่งดังจากการเล่นละครซิทคอมเรื่อง เฮง เฮง เฮง ในบท อาเหมา
สึกูบะ
สึกูบะ () เป็นเมืองในจังหวัดอิบารากิ ประเทศญี่ปุ่น เป็นที่รู้จักว่าเป็นสถานที่ตั้งของเมืองวิทยาศาสตร์สึกูบะ () ที่มีการวางแผนก่อสร้างและพัฒนามาตั้งแต่สมัยทศวรรษที่ 1960
ในปี 2008 สึกูบะมีจำนวนประชากร 207,394 คน มีขนาดพื้นที่ทั้งสิ้น 284.07 ตารางกิโลเมตร ในบางครั้งอาจจัดเป็นส่วนหนึ่งของเมืองโดยรอบมหานครโตเกียว
ชอนชู หัวใจเพื่อแผ่นดิน
เรื่องราวกล่าวถึงสภาวะที่บ้านเมืองไม่สงบ เต็มไปด้วยศึกสงครามของเกาหลีโบราณ ตลอดจนการก้าวขึ้นสู่อำนาจของ ฮวางโบซูหญิงสาวที่ทะนงองอาจห้าวหาญจนกลายเป็นพระพันปีชอนชูซึ่งมีอำนาจล้นฟ้า ฮวางโบซูมีศักดิ์เป็นพระราชนัดดาของปฐมกษัตริย์แทโจ แม้ว่าเป็นหญิง แต่นางกลับมีเลือดอันทะนงองอาจและห้าวหาญของปฐมกษัตริย์
หลังจากที่พระเจ้าคยองจง พระสวามีพระราชาลำดับที่ห้าของโครยอสวรรคต พี่ชายของฮวางโบซูก็เถลิงราชย์เป็นพระเจ้าซองจงพระราชาลำดับที่หก ช่วงเวลาที่พระเจ้าซองจงทรงครองราชย์ ฮวางโบซูก็มีดำริที่จะต้านศึกแคว้นเหลียว แคว้นที่มีความเข้มแข็งซึ่งตั้งอยู่ทางทิศเหนือ คังกัมชันแม่ทัพใหญ่เห็นด้วยกับดำริของฮวางโบซู จึงให้การสนับสนุนจนสุดกำลัง แต่ทว่ากลับถูกคัดค้านไม่ได้รับความเห็นชอบจากพระเจ้าซองจง
ด้วยเรื่องต้านศึกแคว้นเหลียวนี้เอง ทำให้พระเจ้าซองจงและฮวางโบซูพี่น้องต้องบาดหมางใจกัน ฮวางโบซูฐานะพระราชมารดา พระเจ้ามกจง พระราชาลำดับที่เจ็ดของราชวงศ์ หลังจากที่พระเจ้ามกจงเถลิงราชย์ ฮวางโบซูก็ใช้ฐานะพระพันปีแทรกแซงราชกิจสร้างฐานอำนาจในราชสำนักจนมีอำนาจล้นฟ้า พระอัจฉริยภาพและพระปรีชาสามารถของพระนางทำให้เกาหลีเป็นปึกแผ่นมั่นคง ปราศจากศึกภายใน สงครามภายนอก
เมื่อต้องเผชิญกับบ้านเมืองอันเป็นส่วนรวม ไม่ว่าพี่ชาย ลูกชายและคนรัก ในสายตาพระนางแล้วจึงเป็นเพียงเรื่องเล็กน้อยเท่านั้น ความห้าวหาญเด็ดเดี่ยวเช่นนี้จึงกลายเป็นอุดมคติเป็นความหวังการต่อสู้ของหญิงสาวยุคปัจจุบันเสียแล้ว
แม้ว่าพระพันปีชอนชูเป็นวีรสตรีที่หาได้ยาก กระนั้นก็ยังไม่อาจต้านทานอำนาจของความรักไปได้ พระนางทรงดื่มด่ำในความรักกับคิมชียังแม่ทัพใหญ่ซึ่งอยู่ภายใต้อาณัติของพระนาง แต่คิมชียังทายาทแคว้นซิลลากลับมีแผนร้ายทำลายโครยอ จึงตีสนิทใกล้ชิดพระนางมาโดยตลอด ทั้งสองรักกันจนมีทายาทด้วยกัน
รายชื่ออัลบั้มเพลงที่ขับร้องโดยพุ่มพวง ดวงจันทร์
รายชื่ออัลบั้มเพลงที่พุ่มพวง ดวงจันทร์ขับร้อง โดยรวมทั้งอัลบั้มเพลง อัลบั้มเพลงคู่ อัลบั้มรวมศิลปิน อัลบั้มรวมเพลง และอัลบั้มเพลงประกอบภาพยนตร์ ขณะยังมีชีวิตอยู่และภายหลังเสียชีวิต
รวบรวมข้อมูลโดย : แฟนเพจ ชมรมคนรักแม่ผึ้ง พุ่มพวง ดวงจันทร์
ทงอี จอมนางคู่บัลลังก์
ทงอี จอมนางคู่บัลลังก์ เป็นละครโทรทัศน์อิงประวัติศาสตร์เกาหลีใต้ นำแสดงโดย ฮัน ฮโยจู จี จินฮี ลี โซยอน กำกับการแสดงโดย และ คิม ซังฮย็อบ เขียนบทโดย คิม ยียัง เนื้อเรื่องกล่าวถึงเรื่องราวชีวิตของทงอี ซึ่งภายหลังได้รับการแต่งตั้งเป็นพระสนมเอกชเวซุกบิน ออกอากาศทางช่อง MBC ของเกาหลีใต้ ทุกวันจันทร์และวันอังคาร เวลา 21.55 น. ระหว่างวันที่ 22 มีนาคมถึงวันที่ 12 ตุลาคม พ.ศ. 2553 มีจำนวนทั้งสิ้น 60 ตอน
เรื่องราวในละครอ้างอิงมาจากประวัติศาสตร์ในช่วงรัชสมัยพระเจ้าซุกจง กษัตริย์องค์ที่ 19 แห่งราชวงศ์โชซอน เนื้อเรื่องกล่าวถึง "ทงอี" เด็กผู้หญิงซึ่งถือกำเนิดในชนชั้นทาส แต่ครอบครัวก็พบกับความอยุติธรรมเป็นเหตุให้พ่อและพี่ชายของตนเสียชีวิตไป จึงได้อาศัยเพื่อนสนิทของพี่ชายเข้าไปเป็นนางรับใช้ประจำกองดนตรีในวังหลวง ต่อมาเกิดเหตุการณ์ดนตรีวิบัติ ทงอีสามารถสืบหาสาเหตุของเหตุการณ์นี้ได้ ขณะเดียวกันก็ได้มีโอกาสรู้จักพระเจ้าซุกจง ซึ่งปลอมตัวเป็นเจ้าหน้าที่ศาลไต่สวน ถือเป็นการฉายแววความสามารถออกมาจนเป็นที่พอพระทัยแก่พระเจ้าซุกจง และได้รับการแต่งตั้งให้เป็นนางในฝ่ายตรวจการซึ่งมีหน้าที่ดูแลคดีในวังหลวง
เมื่อได้รับการแต่งตั้งเป็นนางในฝ่ายตรวจการ ทงอีพยายามที่จะสืบคดีเพื่อคืนความยุติธรรมให้กับพ่อและพี่ชายที่ตายไป พร้อม ๆ กับที่เธอเองก็สร้างผลงานมากมายจนได้เข้าเฝ้าพระเจ้าซุกจงอย่างเป็นทางการ เธอมีความสามารถจนเป็นที่พอพระทัยของพระเจ้าซุกจงจนก่อเกิดความสัมพันธ์ขึ้น จึงได้รับการแต่งตั้งเป็นนางในถวายตัว และภายหลังก็ได้เลื่อนขั้นเป็นพระสนมซุกวอน แต่ก็มีพระสนมฮีบิน ที่คอยวางแผนให้ร้ายนางมาตลอด นางจึงต้องอาศัยความดีและความสามารถในการคลี่คลายคดีในการช่วยให้ตนเองรอดพ้นจากวิกฤติครั้งแล้วครั้งเล่า
แม้ว่าต่อมา นางจะมีโอกาสได้เป็นพระมเหสี แต่ก็ปฏิเสธตำแหน่งนี้เพื่อที่จะปกป้ององค์ชายรัชทายาท องค์ชายลียุนซึ่งเป็นพระโอรสของพระสนมฮีบินและเพื่อองค์ชายกึม (องค์ชายยอนอิง) ซึ่งเป็นพระโอรสของพระองค์เอง จึงได้ถวายองค์ชายกึม (องค์ชายยอนอิง) ให้เป็นพระโอรสบุญธรรมของพระมเหสี แล้วเลือกที่จะไปอยู่นอกวังหลวง เพื่อคอยช่วยเหลือชาวบ้านที่ไม่ได้รับความยุติธรรม
สลากภัต
สลากภัต () เป็นศัพท์ในพระวินัยปิฎก เป็นชื่อเรียกวิธีถวายทานแก่พระสงฆ์วิธีหนึ่ง โดยการจับสลากเพื่อแจกภัตตาหารหรือปัจจัยวัตถุที่ได้รับจากผู้ศรัทธาถวาย เพื่ออนุเคราะห์แก่ผู้ศรัทธาที่มีปัจจัยวัตถุจำกัดและไม่สามารถถวายแก่พระสงฆ์ทั้งหมดได้
โดยสลากภัตนับเนื่องในสังฆทานที่มีอานิสงส์มาก เพราะถือว่าแม้จะตั้งสลากถวายกับพระภิกษุรูปใดรูปหนึ่งที่จับสลากได้ ย่อมเท่ากับถวายกับพระสงฆ์ทั้งหมด เพราะสลากที่จับนั้นพระสงฆ์ทุกรูปในอารามนั้นมีสิทธิ์ได้ นอกจากนั้นสลากภัตยังเป็นหลักการในพระวินัยที่พระพุทธเจ้าทรงวางไว้เพื่อสร้างจิตสำนึกความเท่าเทียมกันและสร้างความเป็นอันหนึ่งเดียวกันแก่คณะสงฆ์
ในประเทศไทย มีประเพณีสลากภัต ภาคเหนือเรียกว่า ประเพณีทานก๋วยสลาก ตามวัดต่าง ๆ โดยจัดในช่วงเดือน 6 จนถึงเดือน 8 ซึ่งเป็นช่วงผลไม้อุดมสมบูรณ์ โดยมีการรวมตัวของคณะศรัทธาทั้งหมู่บ้านนำผลไม้และสำรับคาวหวานไปตั้งเป็นสลากถวายพระภิกษุที่นิมนต์มาจากวัดต่าง ๆ เป็นประเพณีใหญ่สำหรับหมู่บ้านและวัดนั้น ๆ โดยในแต่ละภูมิภาคมีรายละเอียดการจัดประเพณีแตกต่างกันไป
สมพล รุ่งพาณิชย์
สมพล รุ่งพาณิชย์ (ชื่อเล่น ; แหลม) เกิดเมื่อ 24 มิถุนายน พ.ศ. 2528 เป็นนักร้องนำของวง ทเวนตีไฟฟ์อาเวอส์ ก่อนหน้านี้สมพลได้ประกวดฮอตเวฟมิวสิกอวอร์ดส์ ครั้งที่ 5 เมื่อปี พ.ศ. 2543 และคว้ารางวัลนักร้องยอดเยี่ยมประจำปีนั้น จนได้เซ็นสัญญากับทางจีนี่เรดคอร์ด ในเครือ แกรมมี่ ได้ออกอัลบั้ม Showroom 2 ในปี 2549 หลังจากนั้นได้ออกอัลบั้มเดี่ยว คืนบางคืน เพลงบางเพลง ในสังกัดจี่นี่เรคอร์ดส หลังหมดสัญญากับแกรมมี่ แหลมกับเพื่อนได้ออกมาตั้งวง ทเวนตีไฟฟ์อาเวอส์ กับทางบีลีฟเรดคอร์ดส ออกซิงเกิ้ล วันดีดี ในปี พ.ศ. 2551 และออกอัลบั้มเต็มในปี 2552 "25 Hours" และปี 2554 ก็ได้ปล่อยอัลบั้มชุดที่สอง Color in White ในสังกัดค่ายเดิม และในปี 2558 ก็ได้กลับเขนี่เรดคอร์ดพร้อมปล่อยชุดที่สาม Mom & Pop Shop ด้านการศึกษา จบการศึกษาระดับมัธยมจาก โรงเรียนสวนกุหลาบวิทยาลัย รังสิต และระดับอุดมศึกษาจาก มหาวิทยาลัยเทคโนโลยีราชมงคลธัญบุรี คณะศิลปกรรมศาสตร์ ภาควิชาจิตรกรรม
สมพล รุ่งพาณิชย์ เกิดและเติบโตในครอบครัวพ่อค้าขายก๋วยเตี๋ยว เกิดเมื่อวันที่ 24 มิถุนายน พ.ศ. 2528 เคยประกวด ฮอตเวฟมิวสิกอวอร์ดส์ ครั้งที่ 5 เมื่อปี พ.ศ. 2543 คว้ารางวัลนักร้องยอดเยี่ยมประจำปี โดยหลังการประกวด อัมรินทร์ เหลืองบริบูรณ์ นักร้องนำวง พอส ได้กล่าวออกมาชื่นชมว่า "จะร้องเก่งกว่าพี่แล้วนะ" หลังจากนั้นได้เข้าเป็นศิลปินกับ แกรมมี่ ใน จีนี่เรดคอร์ด ภายหลังหมดสัญญา จึงได้ตั้งวงกับเพื่อน ทเวนตีไฟฟ์อาเวอส์ กับทางบีลีฟเรดคอร์ดส ออกซิงเกิ้ล วันดีดี ในปี พ.ศ. 2551 และออกอัลบั้มเต็มในปี 2552 "25 Hours" และปี 2554 ก็ได้ปล่อยอัลบั้มชุดที่สอง Color in White ในสังกัดค่ายเดิม และในปี 2558 ก็ได้กลับเข้ามาจี่นี่เรดคอร์ดพร้อมปล่อยชุดที่สาม Mom & Pop Shop
การระบาดของ E. coli O104:H4 พ.ศ. 2554
การระบาดของ เริ่มมาแต่เดือนพฤษภาคม พ.ศ. 2554 ในประเทศเยอรมนี โดย "Escherichia coli" หรือที่มักเรียกโดยย่อว่า "E. coli" นั้น เป็นแบคทีเรียชนิดหลักชนิดหนึ่งซึ่งก่อสารพิษแก่อาหาร
การระบาดเริ่มมีขึ้นหลังชาวเยอรมันจำนวนหนึ่งติดเชื้อแบคทีเรียนี้และนำไปสู่กลุ่มอาการยูเรเมียเหตุเลือดสลาย (hemolytic-uremic syndrome) อันเป็นภาวะฉุกเฉินทางแพทย์ที่จำต้องให้การบำบัดเยียวยาโดยรีบด่วน เบื้องต้น เจ้าพนักงานในเยอรมันชี้ว่า ต้นตอคือแตงกวาที่ปนเปื้อน ซึ่งมาจากประเทศสเปน ทว่า ต่อมาเยอรมนีพบว่า แตงกวาจากสเปนหาใช่ต้นเหตุแห่งการระบาดไม่ ยังให้สเปนเกรี้ยวกราดเป็นอันมากในเรื่องที่เยอรมนีเชื่อมโยงแตงกวาสเปนกับการระบาดโดยปราศจากการตรวจสอบ
นอกจากการระบาดในเยอรมนีแล้ว นับแต่วันที่ 2 มิถุนายนสืบมา มีรายการว่าพบผู้ติดเชื้อแบคทีเรียดังกล่าวอย่างน้อยสองพันคน ในจำนวนนี้ ถึงแก่ความตายแล้วสิบแปดคน และห้าร้อยคนพบว่าอยู่ในกลุ่มอาการยูเรเมียเหตุเลือดสลาย ซึ่งกำลังอยู่ในความพยาบาลของแพทย์ โดยประเทศที่ปรากฏผู้ติดเชื้อนั้น รวมถึง ประเทศสวิตเซอร์แลนด์, ประเทศโปแลนด์, ประเทศเนเธอร์แลนด์, สหราชอาณาจักร และ สหรัฐอเมริกา ที่สำคัญ ผู้ติดเชื้อทั้งมวลไปเยอรมนีมาก่อนจะป่วย
จินเดอร์ มาฮาล
ยูฟเคจ ซิงห์ เดชิ (Yuvraj Singh Dhesi; ) นักมวยปล้ำอาชีพชาวอินเดีย-แคนาดา ปัจจุบันเซ็นสัญญากับWWEที่รู้จักในนาม จินเดอร์ มาฮาล (Jinder Mahal) เป็นแชมป์ WWE 1สมัย
เขาจบจากปริญญาทางด้านธุรกิจ จากนั้นเขาเรึ่มฝึกมวยปล้ำใน Martial Arts Fitness Center ใน Calgary, Alberta ซึ่งฝึกหัดกับ Rick Bognar เขาได้เปิดตัวใน Premier Martial Arts Wrestling (PMW) ใช้ชื่อว่า แรจ เดซี ซึ่งต่อจากนั้นได้ไปฝึกกับ Allen Coage และ Gerry Morrow เขายังปล้ำให้กับ Prairie Wrestling Alliance (PWA) ซึ่งเขายังได้ตำแหน่งแชมป์ PWA ตั้งแต่ปี 2008 จนถึงเดือนมกราคม 2010 และนอกจากนี้ยังเป็นแชมป์แท็กทีม 3 สมัยอีกด้วย เขายังปล้ำให้กับ Great North Wrestling (GNW) ที่เขาเปิดศึกกับนักมวยปล้ำเช่น ซามัว โจ และ Hannibal
ในเดือนธันวาคม 2009 ได้เดินทางไปแทมปา, รัฐฟลอริดา เพื่อไปทดลองงานกับฟลอริดาแชมเปียนชิปเรสต์ลิง(FCW) ในต้นปี 2010 ได้เซ็นสัญญาทักษะกับ FCW ใช้ชื่อว่า จินเดอร์ มาฮาล โดยแมตซ์สุดท้ายใน FCW วันที่ 27 กุมภาพันธ์ 2010
เขาเปิดตัวครั้งแรกในสแมคดาวน์ วันที่ 29 เมษายน 2011 โดยทำเป็นพูดอวยพรให้กับเดอะเกรทคาลีและรานจิน ซิงห์ สัปดาห์ต่อมาได้มาขัดจังหวะในรายการ Khali's Kiss Cam ซึ่งออกมาแล้วตบหน้าคาลีไปสองที แล้วคาลีก็หักหลังรานจิน ซิงห์โดยการบีบกะโหลก ทำให้คาลีกลายเป็นลูกน้องให้มาฮาล แต่อยู่กันได้ไม่นานคาลีก็เป็นฝ่ายธรรมะ มาฮาลได้เข้าร่วมรอยัลรัมเบิล (2012)เป็นลำดับที่14 แต่ถูกกำจัดโดยคาลี จากนั้นได้กลายเป็นจ็อบเบอร์ให้นักมวยปล้ำระดับท็อปยำเล่น ในเดือนสิงหาคม 2012 ได้ร่วมทัวร์นาเมนต์ Gold Rush หาแชมป์ NXTคนแรก แต่ก็แพ้เซท รอลลินส์ในรอบชิง ปีเดียวกันได้เข้ากลุ่มทรีเอ็มบีร่วมกับฮีท สเลเตอร์และดรูว์ แม็กอินไทร์ ก่อนจะถูกไล่ออกในปี 2014 และไปตระเวนปล้ำตามค่ายอิสระต่างๆ
ในปี 2016 เขาได้เซ็นกลับมาWWEในบทจ็อบเบอร์อีกครั้งโดยสังกัดรอว์ ในเดือนเมษายน 2017 ได้ย้ายมาค่ายแห่งโอกาสอย่างสแมคดาวน์ และได้ชนะ 6 เส้าจากการช่วยเหลือของเดอะซิงห์บรอเธอส์ ทำให้ได้สิทธิ์ชิงแชมป์ WWEครั้งแรกกับแรนดี ออร์ตันในแบ็กแลช (2017) และสามารถคว้าแชมป์ไปได้แบบช็อคโลก ทำให้เป็นคนเชื้อสายอินเดียคนแรกที่เป็นแชมป์ WWE ก่อนเสียให้เอเจ สไตส์ในเดือนพฤศจิกายน 2017 จบการครองแชมป์เป็นเวลา 170 วัน ในแคลชออฟแชมเปียนส์ (2017)มาฮาลไม่สามารถคว้าแชมป์คืนจากเอเจได้ ทำให้หมดสิทธิ์ชิงแชมป์ WWE ในเรสเซิลเมเนีย ครั้งที่ 34ได้คว้าแชมป์ยูเอสสมัยแรกในแมตช์ 4 เส้า 16 เมษายน 2018 มาฮาลได้ย้ายมาสังกัดรอว์พร้อมแชมป์ยูเอสแต่ก็เสียแชมป์ให้เจฟฟ์ ฮาร์ดีทันที ต่อมาได้เปิดศึกกับโรแมน เรนส์และก็แพ้ให้เรนส์ในมันนีอินเดอะแบงก์ (2018)ก่อนจะกลับมารับบทจ็อบเบอร์อีกครั้ง
Dhesi เป็นปัญจาบจัทซิกแต่กำเนิด สามารถพูดภาษาปัญจาบและภาษาอังกฤษได้ เขาเป็นหลานชายของนักมวยปล้ำ Gama Singh ซึ่งถือเป็นตำนานฝ่ายอธรรมใน Stampede Wrestling ยุคดั้งเดิมและปล้ำทั่วโลกและปรากฏตัวสั้นๆกับ WWF (World Wrestling Federation หรือ WWE ในปัจจุบัน) Dhesi จบปริญญาด้านธุรกิจด้านการสื่อสารและวัฒนธรรมจากมหาวิทยาลัยของแคลกะรี
สมาชิกสภานิติบัญญัติแห่งรัฐแอลเบอร์ตาสำหรับคัล-ชอว์เกรแฮมซูชาได้จัดทำเอกสารสามฉบับก่อนการประชุมสมัชชาขอแสดงความยินดีอย่างเป็นทางการกับเขาในการคว้าแชมป์ WWE
Dhesi เป็นเพื่อนกับแชมป์นักกีฬามวยปล้ำสมัครเล่นและนักสู้ UFC Arjan Bhullar
เทศบาลเมืองวิเชียรบุรี
วิเชียรบุรี เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในพื้นที่อำเภอวิเชียรบุรี จังหวัดเพชรบูรณ์ มีพื้นที่ 26.54 ตารางกิโลเมตร ครอบคลุมพื้นที่ 2 ตำบล คือ ตำบลท่าโรง และตำบลสระประดู่ มีประชากรในปี พ.ศ. 2560 จำนวน 22,827 คน เป็นเทศบาลที่มีประชากรมากที่สุดในจังหวัดเพชรบูรณ์
วิเชียรบุรี เป็นชุมชนเก่าแก่ร่วมสมัยกับเมืองศรีเทพ สันนิษฐานว่าเป็นเมืองลูกหรือเมืองท่าของเมืองศรีเทพ เนื่องจากอยู่ชิดกับแม่น้ำป่าสัก ต่อเนื่องยาวนานมาจนถึงสมัย สมเด็จพระนเรศวรมหาราช มีความสำคัญคือเป็นเมืองของขุนพลเอกคู่ใจสมเด็จพระนเรศวรมหาราช พระศรีถมอรัตน์ หรือ พระยาศรีไสยณรงค์ จากคำบอกเล่าปากต่อปากของคนเฒ่าคนแก่ที่เล่าต่อ ๆ กันมาว่า สมเด็จพระนเรศวรมหาราชเมื่อครั้งเป็นพระมหาอุปราชา เสด็จปราบเขมรที่เมืองไชยบาดาลเสร็จแล้ว จึงเสด็จมายั้งทัพที่บริเวณหน้าสถานีตำรวจภูธรวิเชียรบุรีในปัจจจุบัน เพื่อเยี่ยมเยียนราษฎรเมืองศรีเทพในขณะนั้น จนถึงสมัยพระบาทสมเด็จพระจุลจอมเกล้าเจ้าอยู่หัว เมืองวิเชียรบุรีจึงถูกยุบลงเป็นอำเภอวิเชียรบุรี เป็นอำเภอที่อยู่ในเขตจังหวัดเพชรบูรณ์
แต่เดิมเป็นสุขาภิบาลวิเชียรบุรี ตามประกาศกระทรวงมหาดไทย เรือง การจัดตั้งสุขาภิบาลวิเชียรบุรี ลงวันที่ 15 ตุลาคม พ.ศ. 2499 เปลี่ยนฐานะเป็นเทศบาลตำบลวิเชียรบุรี ตามราชกิจจานุเบกษา ลงวันที่ 24 กุมภาพันธ์ พ.ศ. 2542 และได้รับการยกฐานะจากเทศบาลตำบลวิเชียรบุรี เป็นเทศบาลเมืองวิเชียรบุรี ตั้งแต่วันที่ 9 พฤษภาคม พ.ศ. 2554เทศบาลเมืองวิเชียรบุรีอยู่ห่างจากถนนสระบุรี–หล่มสัก หรือทางหลวงแผ่นดินหมายเลข 21 เป็นระยะทาง 7 กิโลเมตรมีลักษณะพื้นที่เป็นที่ราบลุ่มเป็นส่วนใหญ่ ซึ่งเหมาะแก่การเพาะปลูกพืชทุกชนิด
ลักษณะภูมิอากาศโดยทั่วไปของเทศบาล เมืองวิเชียรบุรี มี ลักษณะภูมิอากาศ แบบมรสุม เมืองร้อน เนื่องจากได้รับอิทธิพลของมรสุม ตะวันออกเฉียงเหนือจากอ่าว ไทยและทะเลจีนใต้ และมรสุมตะวันตกเฉียงใต้จากมรสุมอินเดีย ทำให้มี 3 ฤดูกาล คือ
ในปี พ.ศ. 2560 เทศบาลเมืองวิเชียรบุรี มีจำนวนประชากรทั้งสิ้น 22,827 คน ประกอบด้วย ชาย 10,893 คน คิดเป็นร้อยละ 47.72 และหญิง 11,934 คน คิดเป็นร้อยละ 52.28 มีจำนวนครัวเรือน 8,339 ครัวเรือน มีความหนาแน่นเฉลี่ย 860.10 คนต่อตารางกิโลเมตร
ฮิรากาตะ
ฮิรากาตะ () เป็นเมืองในจังหวัดโอซากะ ประเทศญี่ปุ่น ตั้งอยู่ทางทิศตะวันออกเฉียงเหนือของจังหวัดติดกับจังหวัดนาระและจังหวัดเกียวโต ในปี พ.ศ. 2553 มีจำนวนประชากร 411,777 คน มีขนาดพื้นที่ทั้งสิ้น 65.07
สถานที่ท่องเที่ยวที่มีชื่อเสียงของเมืองฮิรากาตะ คือ สวนฮิรากาตะ
หัวเว่ย
หัวเว่ยเทคโนโลยี (; ) เป็นบริษัทผู้ผลิตอุปกรณ์เครือข่ายและอุปกรณ์โทรคมนาคมสัญชาติจีน มีสำนักงานใหญ่อยู่ที่เมืองเซินเจิ้น มณฑลกวางตุ้ง สาธารณรัฐประชาชนจีน ปัจจุบันเป็นผู้ผลิตอุปกรณ์เครือข่ายและโทรคมนาคมรายใหญ่ที่สุดของจีน และเป็นผู้ผลิตอุปกรณ์และติดตั้งงานโครงสร้างพื้นฐานของระบบโทรศัพท์เคลื่อนที่รายใหญ่อันดับหนึ่งของโลก ในปี ค.ศ. 2012
หัวเว่ยก่อตั้งขึ้นในปี ค.ศ. 1987 โดยเหริน เจิ้งเฟย ปัจจุบัน บริษัทมีธุรกิจหลักแบ่งออกเป็นสามกลุ่มใหญ่ ๆ ได้แก่กลุ่มเครือข่ายโทรคมนาคม กลุ่มผลิตภัณฑ์และบริการสำหรับภาคธุรกิจและองค์กร และกลุ่มอุปกรณ์สื่อสารสำหรับผู้บริโภค โดยมีพนักงานรวมทั้งหมดกว่า 110,000 คนทั่วโลก นอกจากนี้ หัวเว่ยยังมีศูนย์วิจัยและพัฒนาเทคโนโลยีอีกกว่า 20 แห่งทั่วโลก
ในปี 2010 หัวเว่ยได้รับการจัดอันดับให้อยู่ใน 500 บริษัทใหญ่ของนิตยสารฟอร์จูน ด้วยยอดขาย 21.8 พันล้านดอลลาร์สหรัฐ และกำไรสุทธิ 2.67 พันล้านดอลลาร์สหรัฐ ปัจจุบันบริษัทยังเป็นบริษัทจำกัด ที่ไม่เสนอขายหุ้นต่อประชาชนทั่วไป แต่กระจายหุ้นให้เฉพาะกับพนักงานบริษัท
แซดทีอี
20 สิงหาคม 2556
แซดทีอี คอร์ปอเรชัน () เป็นบริษัทผู้ผลิตอุปกรณ์โทรศัพท์เคลื่อนที่และระบบโทรคมนาคมสัญชาติจีน เป็นผู้ผลิตรายใหญ่อันดับสองของจีน รองจากหัวเหว่ย และผู้รับจ้างผลิตเครื่องโทรศัพท์เคลื่อนที่ รายใหญ่อันดับสี่ของโลก
ชื่อย่อบริษัท ย่อมาจาก จงซิง ทงซวิ่น () บริษัทก่อตั้งในปี ค.ศ. 1985 ที่เมืองเซินเจิ้น มณฑลกวางตุ้ง สาธารณรัฐประชาชนจีน ปัจจุบันมีหุ้นจำหน่ายในตลาดหลักทรัพย์ฮ่องกง และตลาดหลักทรัพย์เซินเจิ้น
Escherichia coli O104:H4
"Escherichia coli" O104:H4 เป็นแบคทีเรีย "Escherichia coli" สายพันธุ์ที่ทำให้เกิดเลือดออกในทางเดินอาหาร (enterohemorrhagic strain) ชนิดหายากชนิดหนึ่ง ซึ่งสามารถผลิตพิษคล้ายพิษของเชื้อบิดได้ ทำให้เกิด โดยอักษร O หมายถึงชนิดการจำแนกประเภทตามวิทยาภูมิคุ้มกันจากแอนติเจนไลโปโพลีแซคคาไรด์บนเยื่อหุ้มเซลล์ ส่วนตัว H หมายถึงแอนติเจนบนแฟลเจลลัม
BGI Shenzhen ถอดรหัสพันธุกรรมของเชื้อนี้แล้วพบว่าเป็นสายพันธุ์ใหม่ซึ่งผลิตพิษที่มีความรุนแรงมาก เป็นสายพันธุ์ผสมซึ่งได้รับพันธุกรรมที่ผลิตพิษมาจากเชื้อ "E. coli" สายพันธุ์ที่มีการสะสมในทางเดินอาหาร (enteroaggregative strain) ผ่านการถ่ายทอดยีนในแนวราบ เชื้อ "E. coli" สายพันธุ์ O104:H4 มีลักษณะเฉพาะทางพันธุกรรมดังตจ่อไปนี้
ก่อนจะมีการระบาดใน พ.ศ. 2554 มีการรายงานผู้ป่วย "E. coli" O104:H4 ตีพิมพ์ในวารสารวิชาการเพียงรายเดียว เป็นผู้ป่วยหญิงชาวเกาหลี ซึ่งรายงานไว้ใน ค.ศ. 2005 นอกจากนี้ยังมีการระบาดของเชื้อสายพันธุ์ที่เชื่อกันว่ามีความใกล้เคียงกัน คือ O104:H21 ทำให้เกิดการระบาดของลำไส้ใหญ่อักเสบตกเลือดในมอนทานา เมื่อ ค.ศ. 1994
กลุ่มอาการเม็ดเลือดแดงแตก-ยูรีเมีย
กลุ่มอาการเม็ดเลือดแดงแตก-ยูรีเมีย () เป็นโรคซึ่งทำให้มีการแตกของเม็ดเลือดแดง ไตวายเฉียบพลัน (ทำให้มีของเสียคั่งในเลือด หรือ ยูรีเมีย) และเกล็ดเลือดต่ำ ส่วนใหญ่พบในเด็ก แต่ก็สามารถพบในผู้ใหญ่ได้ ผู้ป่วยส่วนใหญ่จะมีอาการท้องเสียที่เกิดจาก นำมาก่อน ซึ่งมักติดจากการกินอาหาร ถือเป็นภาวะฉุกเฉินทางการแพทย์ มีอัตราตาย 5-10% ผู้ป่วยที่รอดชีวิตส่วนใหญ่จะหายจากโรคโดยไม่มีภาวะแทรกซ้อนติดตัว แต่ส่วนหนึ่งอาจเกิดมีไตวายเรื้อรังจนจำเป็นต้องได้รับการรักษาต่อเนื่องได้ โรคนี้ได้รับการอธิบายครั้งแรกเมื่อ ค.ศ. 1955
การถ่ายทอดยีนในแนวราบ
การถ่ายทอดยีนในแนวราบหรือการถ่ายทอดยีนในแนวข้างคือกระบวนการใดๆ ที่ทำให้มีการถ่ายทอดสารพันธุกรรมจากสิ่งมีชีวิตตัวหนึ่งไปยังอีกตัวหนึ่งซึ่งไม่ใช่ทายาท แตกต่างจากการถ่ายทอดยีนในแนวดิ่งซึ่งเป็นการถ่ายทอดสารพันธุกรรมจากรุ่นสู่รุ่นไปยังทายาท
การศึกษาทางพันธุศาสตร์แต่เดิมส่วนใหญ่จะเน้นไปทางการถ่ายทอดยีนในแนวดิ่ง แต่ปัจจุบันพบว่าการถ่ายทอดยีนในแนวราบเป็นปรากฏการณ์ที่ส่งผลสำคัญและเกิดขึ้นมากกว่าที่เคยเข้าใจกัน
การถ่ายทอดยีนในแนวราบที่ทำโดยมนุษย์เป็นส่วนหนึ่งของพันธุวิศวกรรม
แม่น้ำแอพะแลชิโคลา
แม่น้ำแอพะแลชิโคลา () เป็นแม่น้ำสายหนึ่งในรัฐฟลอริดา สหรัฐอเมริกา ความยาวประมาณ 112 ไมล์ (180 กิโลเมตร) ไหลลงสู่อ่าวเม็กซิโก ลุ่มน้ำขนาดใหญ่ที่สุดซึ่งเป็นที่รู้จักในชื่อลุ่มน้ำเอซีเอฟ ครอบคลุมพื้นที่ประมาณ 19,500 ตารางไมล์ (50,505 ตารางกิโลเมตร) ระยะทางของต้นน้ำไกลที่สุดอยู่ในรัฐจอร์เจียทางตะวันออกเฉียงเหนือยาวประมาณ 500 ไมล์ (800 กิโลเมตร) ชื่อของแม่น้ำมาจากเผ่าแอพะแลชิโคลาซึ่งอาศัยอยู่ตามลุ่มน้ำแห่งนี้
แม่น้ำแอพะแลชิโคลารวมตัวจากแม่น้ำสองสายได้แก่ แม่น้ำแชตตะฮูชี และแม่น้ำฟลินต์ ไหลมาบรรจบกันที่ทะเลสาบเซมิโนลซึ่งเกิดจากการเก็บกักน้ำของเขื่อนจิม วูดรัฟฟ์ เป็นจุดเริ่มต้นแบ่งพรมแดนระหว่างรัฐฟลอริดากับรัฐจอร์เจีย ใกล้กับเมืองแชตตะฮูชีตั้งอยู่ที่ประมาณ 60 ไมล์ทางตะวันออกเฉียงเหนือของพานามาซิตี แม่น้ำแอพะแลชิโคลาไหลลงทางใต้ผ่านป่าในฟลอริดาแพนแฮนเดิล ผ่านเมืองบริสทอล บริเวณตอนเหนือของเทศมณฑลกัลฟ์มีแม่น้ำชิโพลาสายสั้น ๆ เข้ามาบรรจบจากด้านตะวันตก ปลายน้ำอยู่ที่อ่าวแอพะแลชิโคลาซึ่งเป็นเวิ้งน้ำแห่งหนึ่งของอ่าวเม็กซิโก แม่น้ำสายนี้เป็นเส้นแบ่งระหว่างเขตเวลาตะวันออกกับเขตเวลากลางของสหรัฐอเมริกายกเว้นบริเวณปากแม่น้ำ
บริเวณแม่น้ำแอพะแลชิโคลาเป็นแหล่งที่มีชื่อเสียงเรื่องน้ำผึ้งดอกไม้ชนิดเดียว (monofloral honey) คุณภาพสูงจากต้นทูพิโล (tupelo) ที่ขึ้นอยู่บริเวณตะวันออกเฉียงใต้ของสหรัฐอเมริกา น้ำผึ้งชนิดบริสุทธิ์ที่สุด (ที่ได้รับรองโดยการวิเคราะห์เกสร) และแพงที่สุดผลิตจากบริเวณลุ่มน้ำแห่งนี้ น้ำผึ้งทูพิโลในปีที่ได้ผลผลิตดีโดยกลุ่มเกษตรกรผู้เลี้ยงผึ้งที่เชี่ยวชาญมีมูลค่าสูงถึง 900,000 ดอลลาร์สหรัฐในฤดูใบไม้ผลิแต่ละครั้ง
ไฟโบรไมอัลเจีย
ไฟโบรไมอัลเจีย () คือกลุ่มอาการปวดเรื้อรังที่มีอาการนานกว่า 3 เดือน โดยมีการกระจายของอาการปวดหลายแห่งหรือทั่วร่างกาย และมีอาการอื่นๆ ที่ไม่ใช่อาการปวดร่วมด้วยสี่กลุ่มเพื่อใช้เป็นตัวช่วยบอกความรุนแรงของโรค คือ อาการอ่อนเพลีย การนอนหลับที่ผิดปกติ สมาธิ/ความจำบกพร่อง และรวมถึงอาการอื่นๆ ซึ่งจะเป็นอาการที่ไม่จำเพาะ นับรวมกันเป็นอีกหนึ่งกลุ่ม
ซูล
ซูล () เป็นเมืองในรัฐทูริงเงิน ตั้งอยู่ทางตอนกลางของประเทศเยอรมนี ในปี ค.ศ. 2003 มีประชากร 43,610 คน เมืองผลิตรถจักรยานยนต์ เครื่องจักร เครื่องมือที่ให้ความเที่ยงตรงสูง ปืนที่ใช้ในการกีฬา มีชื่อเสียงเรื่องการผลิตปืนมาหลายศตวรรษ
เส้นฟรอนโฮเฟอร์
ในทางฟิสิกส์และทัศนศาสตร์ เส้นเฟราน์โฮเฟอร์ () เป็นชุดของเส้นสเปกตรัมซึ่งตั้งชื่อตามนักฟิสิกส์ชาวเยอรมัน โยเซฟ ฟอน เฟราน์โฮเฟอร์ (1787-1826) เส้นดังกล่าวเดิมจะสังเกตเห็นเป็นแถบมืด (เส้นการดูดกลืน) ในคลื่นที่ตามองเห็นของดวงอาทิตย์
ในปี ค.ศ. 1802 นักเคมีชาวอังกฤษ วิลเลียม ไฮด์ วอลลาสตัน เป็นบุคคลแรกที่จดบันทึกรูปลักษณ์ของแถบมืดในสเปกตรัมดวงอาทิตย์ ในปี ค.ศ. 1814 เฟราน์โฮเฟอร์ค้นพบเส้นดังกล่าวแยกต่างหาก และเริ่มต้นการศึกษาอย่างเป็นระบบ และการวัดความยาวคลื่นของแถบเหล่านี้อย่างระมัดระวัง ทั้งหมดแล้ว เขาได้ทำแผนที่เส้นดังกล่าวมากกว่า 570 เส้น และให้ชื่อลักษณะสำคัญด้วยตัวอักษร A ถึง K และเส้นที่อ่อนกว่าด้วยตัวอักษรอื่น การสังเกตแสงอาทิตย์สมัยใหม่สามารถตรวจจับเส้นเหล่านี้ได้หลายพันเส้น
อีกราว 45 ปีให้หลัง กุสตาฟ คีร์ชฮอฟและโรเบิร์ต บุนเซนสังเกตว่าเส้นเฟราน์โฮเฟอร์หลายเส้นเกิดขึ้นพร้อมกับเส้นเปล่งแสงอันมีลักษณะเฉพาะที่สามารถบ่งชี้ธาตุเคมีที่ได้รับความร้อนในสเปกตรัมได้ ทั้งสองได้รับข้อสรุปที่ถูกต้องว่าเส้นมืดในสเปกตรัมดวงอาทิตย์นั้นเกิดจากการดูดกลืนโดยธาตุเคมีในชั้นบรรยากาศของดวงอาทิตย์ ลักษณะอื่นบางลักษณะที่สามารถสังเกตเห็นได้ถูกระบุว่าเป็นเส้นฐานพิภพซึ่งเกิดจากการดูดกลืนโมเลกุลออกซิเจนของชั้นบรรยากาศของโลก
ดาว้องก์
ดาว้องก์ (Da’vance) คือสถาบันกวดวิชาในประเทศไทย สอนวิชาภาษาไทยและสังคมศึกษา สำนักงานใหญ่ (สาขาเยาวราช) ตั้งอยู่เลขที่ 28 - 34 ถนนลำพูนไชย แขวงตลาดน้อย เขตสัมพันธวงศ์ กรุงเทพมหานคร ก่อตั้งโดย ปิง เจริญศิริวัฒน์
ดาว้องก์ก่อตั้งโดย ปิง เจริญศิริวัฒน์ หรือ "อาจารย์ปิง" โดยเริ่มสอนหนังสือรุ่นแรกจากโต๊ะปิงปอง รุ่นแรกที่สอนสอนทั้งภาษาไทย สังคมศึกษา ภาษาอังกฤษ และคณิตศาสตร์ ต่อมาจึงสอนแค่เพียงภาษาไทยกับสังคมศึกษา เพราะผู้ก่อตั้งเห็นว่าเป็นวิชาที่มีคนสอนและเอาใจใส่น้อย
ด้วยความนิยมจากนักเรียน ทำให้อาจารย์ต้องขยายมาเปิดเป็นห้องเล็กๆ ขนาด 25–30 คน ต่อมาขยายเป็นห้องละ 70–80 คน และเป็นห้องละ 100 คนตามลำดับ แต่ก็ยังไม่เพียงพอกับความต้องการของนักเรียนที่มาสมัครเรียน จึงเกิดห้องถ่ายทอดซึ่งส่งตรงจากห้องสด แต่ก็ยังไม่เพียงพอกับความต้องการของนักเรียน และเพื่อแก้ปัญหาที่ผู้ปกครองขอร้องกันมาเป็นจำนวนมากว่าลูกหลานของตนยังไม่มีที่เรียน ดาว้องก์จึงขยายจากฝั่งเดียวมาเป็นสองฝั่งและกระจายสาขาออกไป
ชื่อดาว้องก์ มาจากภาษาฝรั่งเศส d’avance "ก้าวหน้า" และเพื่อให้สามารถอ่านได้ง่ายจึงเปลี่ยนเป็น Da’vance
สัญลักษณ์ดาว้องก์ คืออิฐ 9 ก้อนที่มีก้อนหนึ่งเอียงอยู่ หมายถึงการก่อสร้างความรู้ให้ก้าวหน้า (ก้อนอิฐจึงมี 9 ก้อน) 8 ก้อนที่ตั้งตรงคือความรู้ที่อาจารย์ปิงสอนแก่นักเรียน ส่วนก้อนที่เอียง คือการรู้จักพลิกแพลงของนักเรียน ซึ่งถ้านักเรียนรู้จักพลิกแพลงความรู้ที่อาจารย์ให้มาทั้งหมด อิฐ 9 ก้อนจะตั้งตรง ไม่ล้มครืน นั้นคือการรู้จักคิดพลิกแพลงจะทำให้นักเรียนก้าวหน้านั่นเองปัจจุบัน (พ.ศ. 2557) ดาว้องก์มีทั้งหมด 34 สาขาได้แก่
หญ้าปล้องละมาน
หญ้าปล้องละมาน (, ) เป็นพืชวงศ์หญ้าและพืชฤดูเดียว ขึ้นเป็นกอ สูง 1-2 เมตร ปกติไม่มีลิ้นใบ ใบเป็นเส้นตรง ยาว 10 - 30 เมตร ดอกเป็นดอกช่อแบบพานิเคิล ยาว 10 - 20 เซนติเมตร ประกอบด้วยช่อดอกย่อยแบบ spike 9-12 ช่อ ออกดอกตลอดปี ขยายพันธุ์ด้วยเมล็ด ชอบขึ้นในที่ชื้นแฉะ มักพบในนาและที่รกร้าง แพร่กระจายในบริเวณภาคกลางของประเทศไทย แต่พบน้อยกว่าหญ้าข้าวนก
หญ้าปล้องละมานมีหลายพันธุ์ คาดว่ามีถิ่นกำเนิดในญี่ปุ่น ต่อมาจึงแพร่กระจายไปยังเกาหลี จีน และรัสเซีย เมล็ดรับประทานได้ โดยหุงในน้ำหรือนำไปคั่วใช้เป็นอาหารในยามขาดแคลน นำไปหมักทำเบียร์ ใช้เป็นอาหารสัตว์ ในชวานำยอดอ่อนไปรับประทานเป็นผัก โปรตีนในเมล็ดไม่มีกลูเตนจึงไม่เหมาะกับการนำไปทำขนมปัง
ไกลโคเจน
ไกลโคเจน () เป็นพอลิแซ็กคาไรด์ที่พบในเซลล์สัตว์ เป็นอาหารสะสมประเภทคาร์โบไฮเดรตในสัตว์ ซึ่งสร้างจากกลูโคส ประกอบไปด้วยกลูโคสต่อกันเป็นสายยาวด้วยพันธะไกลโคซิดิก โดยมีการแตกกิ่งสั้น ๆ จำนวนมาก เหมือนกับอะไมโลเพกทิน แต่มีจำนวนกิ่งมากกว่า
เกิดขึ้นโดยกระบวนการไกลโคจีนีซิส
เกิดขึ้นโดยกระบวนการไกลโคจีโนไลซิส
ไนโตรจีนัสเบส
ไนโตรจีนัสเบส () ที่เป็นส่วนประกอบของกรดนิวคลีอิกเป็นเบสอินทรีย์ที่เป็น Heterocyclic aromatic ring สร้างขึ้นจากอะตอมของคาร์บอนและไนโตรเจน ไนโตรจีนัสเบสมี 2 ประเภท คือ พิวรีน ได้แก่ อะดีนีน (A), กวานีน (G) และไพริมีดีน ได้แก่ ไซโตซีน (C), ไทมีน (T) ซึ่งพบเฉพาะในดีเอ็นเอ และยูราซิล (U) ซึ่งพบเฉพาะในอาร์เอ็นเอ เบสเหล่านี้ทำให้กรดนิวคลีอิกมีคุณสมบัติในการดูดกลืนแสงอัลตราไวโอเลตได้ที่ความยาวคลื่น 260-280 นาโนเมตร
ฮิสตามีน
ฮีสตามีน () เป็นสารที่มีบทบาทสำคัญในกระบวนการอักเสบ หลั่งจากมาสต์เซลล์ (Mast cell) เบโซฟิล และเกล็ดเลือด เมื่อเนื้อเยื่อถูกทำลาย ฮีสตามีนที่หลังมาจากเซลล์เหล่านี้จะจับกับตัวรับ (Receptor) ที่เส้นเลือดฝอยและเส้นเลือดดำขนาดเล็ก (Venule) ทำให้เส้นเลือดขยายตัวและเพิ่มการไหลผ่านของพลาสมาในเส้นเลือด
พญากระรอกบินหูแดง
พญากระรอกบินหูแดง () เป็นกระรอกบินขนาดใหญ่ มีชื่อวิทยาศาสตร์ว่า "Petaurista petaurista"
มีรูปร่างและลักษณะคล้ายพญากระรอกบินหูดำ ("P. elegans") ซึ่งอยู่ในสกุลเดียวกัน แตกต่างจากตรงที่มีปลายหางสีดำ ขนสีน้ำตาลแดงไม่มีลาย หัวและหางมีลายจาง ๆ มีขนสีน้ำตาลแดงจางและมีลายจุดสีขาวหนาแน่น โดยเฉพาะบริเวณหัว ขอบหูด้านหน้าเป็นสีขาวและมีรอยแต้มสีขาวบริเวณไหล่ หางสีน้ำตาลอ่อนหรือสีเทา ปลายหางสีดำ มีคอหอยสีขาว
มีความยาวลำตัวและหัวประมาณ 52 เซนติเมตร ความยาวหาง 63 เซนติเมตร
หากินในเวลากลางคืนเช่นเดียวกับกระรอกบินชนิดอื่น ๆ พบกระจายพันธุ์ในป่าดิบชื้นที่มีความอุดมสมบูรณ์ ตั้งแต่อัฟกานิสถาน, ตอนเหนือของอินเดีย เช่น รัฐชัมมูและกัศมีร์ ไปตลอดจนแนวเทือกเขาหิมาลัยจนถึงเอเชียตะวันออก เช่น เกาะไต้หวัน ในประเทศไทยจะพบได้ในภาคใต้ตั้งแต่คอคอดกระลงไปจนถึงแหลมมลายู, สิงคโปร์ จนถึงเกาะบอร์เนียวและชวา นอกจากนี้แล้วยังพบได้ที่ศรีลังกาอีกด้วย
กินอาหารจำพวกพืชและผลไม้ตลอดจนแมลง พญากระรอกบินหูแดงสามารถร่อนได้ไกลถึง 75 เมตร (250 ฟุต)
ออสติโอคอนไดรติส ดีสซิแคนส์
ออสติโอคอนไดรติส ดีสซิแคนส์ () เป็นโรคอย่างหนึ่งของข้อต่อซึ่งมีการแตกออกระหว่างกระดูกอ่อนผิวข้อกับกระดูกใต้กระดูกอ่อน โรคนี้เกิดจากการขาดเลือดของกระดูกใต้กระดูกอ่อนผิวข้อ ทำให้กระดูกบริเวณดังกล่าวตายแบบ avascular necrosis หรือการตายของเนื้อเยื่อที่เกิดจากการขาดเลือด กระดูกที่ตายจะถูกดูดซึมไป ทำให้กระดูกอ่อนผิวข้อบริเวณนั้นเสียหายง่าย ต่อมาจึงเกิดการแตก (dissection) ของทั้งกระดูกและกระดูกอ่อนออกมา มีชิ้นกระดูกลอยในช่องว่างไขข้อ ทำให้เกิดอาการปวดและทำความเสียหายต่อผิวข้อมากขึ้น
กระจงควาย
กระจงควาย หรือ กระจงใหญ่ () เป็นสัตว์เลี้ยงลูกด้วยนมในอันดับสัตว์กีบคู่ชนิดหนึ่ง มีชื่อวิทยาศาสตร์ว่า "Tragulus napu" อยู่ในวงศ์ Tragulidae
มีขาเล็กเรียว ซึ่งมีนิ้วเท้าข้างละ 4 นิ้ว ทั้งตัวผู้และตัวเมียไม่มีเขา แต่ตัวผู้จะมีเขี้ยวบนยาวเลยริมฝีปากบนลงมา เมื่อโตเต็มวัยมีน้ำหนักตัวประมาณ 5 กิโลกรัม ขนบนตัวสีน้ำตาลออกเทา มีจุดสีเข้มกว่ากระจายอยู่ทั่วไป ที่ใต้คอและบนหน้าอกมีลายพาดตามยาวสีขาว 5 ลาย ด้านใต้ท้องสีขาว หางค่อนข้างสั้นสีน้ำตาลอ่อนด้านบนและสีขาวด้านล่าง
ปกติชอบอยู่โดดเดี่ยว นอกจากในฤดูผสมพันธุ์จึงจะอยู่เป็นคู่ ออกหากินในเวลากลางคืน กินอาหารได้แก่ หญ้าอ่อน ๆ, ผลไม้, ยอดไม้ และใบไม้อ่อน ในเวลากลางวันจะหลบพักนอนตามหลืบหินและโพรงไม้ ออกลูกครั้งละ 1 ตัว แต่บางครั้งก็พบออกลูกแฝด ระยะตั้งท้องนานประมาณ 5-6 เดือน
พบกระจายพันธุ์ตั้งแต่ตอนใต้ของประเทศพม่า, เทือกเขาตะนาวศรี ไปจนถึงแหลมมลายู, เกาะสุมาตรา และเกาะบอร์เนียว นอกจากนี้แล้วยังพบได้ที่ภาคตะวันออกของไทยไปจนถึงตอนใต้ของกัมพูชาและเวียดนาม จัดเป็นกระจงอีกชนิดหนึ่ง ที่สามารถพบได้ในประเทศไทยนอกจาก กระจงเล็ก ("T. kanchil") ที่มีขนาดตัวเล็กกว่า โดยมักอาศัยอยู่ในป่าดิบชื้นที่มีความอุดมสมบูรณ์ บางครั้งยังอาจพบได้ที่พื้นที่ชุ่มน้ำ เช่น ป่าพรุหรือป่าชายเลนได้อีกด้วย
จัดเป็นสัตว์ป่าคุ้มครองประเภทที่ 2 ตามพระราชบัญญัติสงวนและคุ้มครองสัตว์ป่า พุทธศักราช 2535
โรงเรียนน้ำพองศึกษา
โรงเรียนน้ำพองศึกษา เป็นโรงเรียนมัธยมศึกษาประเภทสหศึกษา สังกัดกรมสามัญศึกษา กระทรวงศึกษาธิการ ตั้งอยู่ที่ อำเภอน้ำพอง จังหวัดขอนแก่น ก่อตั้งเมื่อวันที่ 17 พฤษภาคม พ.ศ. 2509 โดยมีชื่อเดิมคือ "โรงเรียนน้ำพอง (มัธยมวิสามัญ)" ในสังกัดแผนโรงเรียนส่วนภูมิภาค ของกองโรงเรียนรัฐบาล กรมวิสามัญศึกษา กระทรวงศึกษาธิการ ซึ่งเปิดสอนชั้น ม.ศ. 1 เป็นจำนวน 1 ห้องเรียน ที่ใต้ถุนวัดป่ามหาวันวิหาร โดยมีนายวิทวัส แสงชาติ ศึกษาธิการอำเภอน้ำพอง รักษาการตำแหน่งครูใหญ่ นอกจากนี้ โรงเรียนเปรมติณสูลานนท์ ยังเคยเป็นส่วนหนึ่งของโรงเรียนน้ำพองศึกษา ก่อนที่จะแยกออกมาในวันที่ 13 พฤษภาคม พ.ศ. 2534 ปัจจุบันโรงเรียนน้ำพองศึกษามีนักเรียนประมาณ 3,100 คน และบุคลากร 148 คน (ไม่รวมครูอัตราจ้าง)โรงเรียนน้ำพองศึกษาได้เข้าร่วมโครงการโรงเรียนมาตรฐานสากล"World Class Standard School'
โรงเรียนน้ำพองศึกษา อำเภอน้ำพอง จังหวัดขอนแก่น เป็นโรงเรียนมัธยมศึกษาประเภทสหศึกษา สังกัดกรมสามัญศึกษา กระทรวงศึกษาธิการ ได้เริ่มก่อตั้งเมื่อวันที่ 17 พฤษภาคม พ.ศ. 2509 เดิมชื่อ " โรงเรียนน้ำพอง (มัธยมวิสามัญ)" สังกัดแผนโรงเรียนส่วนภูมิภาค กองโรงเรียนรัฐบาล กรมวิสามัญ กระทรวงศึกษาธิการ เปิดสอนชั้น ม.ศ. 1 จำนวน 1 ห้องเรียน ที่ใต้ถุนวัดป่ามหาวันวิหาร มีนายวิทวัส แสงชาติ ศึกษาธิการอำเภอน้ำพอง รักษาการตำแหน่งครูใหญ่
ปัจจุบันมี นายสมนึก ทองคำ ผู้อำนวยการดำรงตำแหน่งผู้อำนวยการโรงเรียนน้ำพองศึกษา
- รางวัลระดับยอดเยี่ยมห้องสมุดมีชีวิต ปีการศึกษา 2550 ระดับเขตพื้นที่การศึกษาขอนแก่นเขต 4 
- รางวัลโรงเรียนแห่งการออมดีเด่น ระดับประเทศ ประจำปี 2550
- โรงเรียนผลการปฏิบัติงานสู่ความเป็นเลิศ (School Best Practices) ของสำนักงานคณะกรรมการการศึกษาขั้นพื้นฐาน กระทรวงศึกษาธิการ 
นายชรินทร์ บุตรฮาด รางวัลนักเตะยอดเยี่ยม และชนะเลิศฟุตบอลกีฬาเยาวชนแห่งชาติ ครั้งที่ 11 ที่จังหวัดสุราษฎร์ธานี พ.ศ. 2550
อาคารเรียนโรงเรียนน้ำพองศึกษามีดังนี้:
อาคารหอประชุม
จะใช้ในกรณีประชุมอบรมนักเรียนในระดับชั้นต่างๆ หรือกิจกรรมพิเศษอื่นๆ รวมทั้งกิจกรรมที่ส่งเสริมการแสดงออกของนักเรียน ปัจจุบันหอประชุมโรงเรียนไม่สามารถรองรับนักเรียนได้ทั้งหมดเนื้องจากนักเรียนมีจำนวนมาก เมื่อมีกิจกรรมที่ให้นักเรียนเข้าร่วมทั้งหมดจึงต้องขอใช้หอประชุม 100 ปีอำเภอน้ำพองแทนที่มีความโอดโถงกว่า ซึ่งอยู่ติดกันกับโรงเรียน
โรงอาหาร
เป็นโรงอาหารถาวรสามารถรองรับนักเรียนได้พร้อมกันทั้งโรงเรียน มีลักษณ์เป็นโดมขนาดใหญ่มีร้านขายอาหารประมาณ15ร้าน สูงประมาณ5-6เมตร
โดยจะอยู่ในคณะสีนั้นยาวนาน 3 ปี ตลอดการเรียนในแต่ละช่วงชั้น มีทั้งหมด 6 คณะสีโรงเรียนน้ำพองศึกษา จัดการเรียนการสอนแบบสหศึกษา ตั้งแต่ระดับชั้นมัธยมศึกปีที่ 1 - 6 โดยแบ่งแผนการเรียนดังนี้